Poročilo o izvajanju nacionalnega programa, ki ureja izgradnjo avtocest, za leto 2023

NUO

Ljubljana, september 2024

Vsebina

[Kratice in okrajšave 3](#_Toc170819431)

[1 Uvod 5](#_Toc170819432)

[2 Investicije v imenu in za račun RS 6](#_Toc170819433)

[2.1 Prostorsko načrtovanje in umeščanje avtocest v prostor 6](#_Toc170819434)

[2.2 Pridobivanje nepremičnin za potrebe gradnje avtocest 14](#_Toc170819435)

[3 Investicije v imenu in za račun družbe DARS v letu 2023 19](#_Toc170819436)

[3.1 Pregled investicij družbe DARS v letu 2023 19](#_Toc170819437)

[3.2 Gradnja avtocest in drugih investicij 19](#_Toc170819438)

[3.2.1 Projektna dokumentacija 19](#_Toc170819439)

[3.2.2 Predviden pričetek gradnje v 2023 26](#_Toc170819440)

[3.2.3 Predviden pričetek gradnje po 2023 (odseki za katere se je v letu 2023 pripravljala projektna dokumentacija) 27](#_Toc170819441)

[3.2.4 Nadaljevanje gradnje 28](#_Toc170819442)

[3.2.5 Zaključna dela na avtocestah predanih prometu do vključno 2022 30](#_Toc170819443)

[3.2.6 Ostale postavke 32](#_Toc170819444)

[3.3 Obnavljanje in naložbe v obstoječe avtoceste 34](#_Toc170819445)

[3.3.1 Gradbena dela pri obnavljanju avtocest 34](#_Toc170819446)

[3.3.2 Elektro-strojna dela in ITS 36](#_Toc170819447)

[3.3.3 Izboljšanje prometne varnosti 38](#_Toc170819448)

[3.3.4 Preureditev malih počivališč na AC križu v RS 39](#_Toc170819449)

[3.3.5 Varna in varovana parkirišča 39](#_Toc170819450)

[3.3.6 Razširitev obstoječih lokacij počivališč z dodatnimi parkirnimi površinami za tovorna vozila 40](#_Toc170819451)

[3.4 Investicije na področju upravljanja, vzdrževanja in cestninjenja 40](#_Toc170819452)

[4 Stroški financiranja 46](#_Toc170819453)

[5 Obveznosti iz zadolževanja (vračilo glavnice in plačilo obresti) 47](#_Toc170819454)

[6 Nadomestilo za opravljanje naročila 47](#_Toc170819455)

[7 Pregled virov za financiranje 48](#_Toc170819456)

[7.1 Pregled virov za financiranje investicij družbe DARS v letu 2023 48](#_Toc170819457)

[7.2 Pregled virov za izvedbo nalog na osnovi 4. člena ZDARS-1 49](#_Toc170819458)

[8 Zaključne ugotovitve 51](#_Toc170819459)

## Kratice in okrajšave

AC Avtocesta

ACB Avtocestna baza

ADR Sistem za prepoznavanje nevarnih tovorov

ARSO Agencija RS za okolje
AS Agrarna skupnost

CP Cestninska postaja

CPVO Celovita presoja vplivov na okolje

DARS Družba za avtoceste v Republiki Sloveniji, d. d.

DDV Davek na dodano vrednost

DGD Dokumentacija za gradbeno dovoljenje

DIIP Dokument identifikacije investicijskega projekta

DKOM Državna revizijska komisija

DPN Državni prostorski načrt

DRSI Direkcija RS za infrastrukturo

DRSV Direkcija RS za vode

DCCP Direktorat za ceste in cestni promet

DzPG Direktorat za prostor in graditev

EETS European Electronic Toll Service (Evropsko elektronsko cestninjenje)

ESO Elektro strojna oprema

GD Gradbeno dovoljenje

GGH Geološko geomehanske raziskave

GTE Gradbeno-tehnični elaborat

HC Hitra cesta

HHŠ Hidrološko hidravlična študija

IDP Idejni projekt

IDZ Idejna zasnova

IGD Integralno gradbeno dovoljenje

IP Investicijski program

ITS Inteligentni transportni sistemi

IZP Idejna zasnova za pridobitev projektnih in drugih pogojev

JN Javno naročilo

JR Javni razpis

MDS Medresorska delovna skupina

MK Ministrstvo za kulturo

MKGP Ministrstvo za kmetijstvo, gozdarstvo in prehrano

MMP Mednarodni mejni prehod

MO Mestna občina

MOK Mestna občina Koper

MOL Mestna občina Ljubljana

MOP Ministrstvo za okolje in prostor

MNVP Ministrstvo za naravne vire in prostor

MOPE Ministrstvo za okolje, podnebje in energijo

MORS Ministrstvo za obrambo RS

MZI Ministrstvo za infrastrukturo

NUP Nosilci urejanja prostora

OP Okoljsko poročilo

OVS Okoljevarstveno soglasje

PAR Predhodne arheološke raziskave

PHO Protihrupna ograja

PIZ Predinvesticijska zasnova

PRE Prostorsko razvojni elaborat

PVO Poročilo o vplivih na okolje

PZI Projekt za izvedbo

RNC Regionalni nadzorni center

RS Republika Slovenija

RSA Road Safety Audit (Preverjanje varnosti v cestnem prometu)

SNVP Sistem za nadzor in vodenje prometa

ŠV Študija variant

VDJK Vzdrževalna dela v javno korist

VVP Varna in varovana parkirišča

ZDARS-1 Zakon o Družbi za avtoceste v Republiki Sloveniji (Uradni list RS, št. 97/10 in 40/12 – ZUJF)

ZRSVN Zavod RS za varstvo narave

ZUJF Zakon o uravnoteženju javnih financ (Uradni list RS, št. 40/12 in nasl.)

ZVKDS Zavod za varstvo kulturne dediščine Slovenije

# Uvod

Naloge razvoja in obnavljanja avtocest v letu 2023 je družba DARS izvajala v skladu z ZDARS-1.

Družba DARS v skladu z ZDARS-1:

- opravlja v imenu in za račun RS posamezne naloge v zvezi s prostorskim načrtovanjem in umeščanjem avtocest v prostor ter naloge v zvezi s pridobivanjem nepremičnin za potrebe gradnje avtocest;

- izvaja gradnjo avtocest v svojem imenu in za svoj račun;

- upravlja in vzdržuje avtocestne odseke, za katere pridobi koncesijo gradnje.

Na osnovi ZDARS-1 Vlada RS enkrat letno poroča Državnemu zboru RS o izvajanju Nacionalnega programa, ki ureja izgradnjo AC v RS.

Poročilo o izvajanju nacionalnega programa, ki ureja izgradnjo AC v RS, zajema ukrepe, katerih nosilec je družba DARS oz. je njihova izvedba v pristojnosti družbe DARS.

Skladno z veljavno zakonodajo družba DARS vodi investicije v neto vrednostih. Podatki o realizaciji investicij v imenu in za račun RS so navedeni z DDV, saj si družba DARS od teh nalog nima pravice odbijati vstopnega DDV.

Obseg naročila za leto 2023 je bil določen s Pogodbo o izvajanju naročila na podlagi 4. člena ZDARS-1 št. 2430-12-100023 s Prilogo I, z Letno izvedbeno pogodbo za izvajanje naročila na podlagi 4. člena ZDARS-1 (Izvedbena pogodba za leto 2023) št. 2430-22-100080 (št. DARS 1621/2022) in Dodatkom št. 1 k Letni izvedbeni pogodbi za izvajanje naročila na podlagi 4. člena ZDARS-1 za leto 2023 št. 2430-22-100080 (št. DARS 1064/2023).

Načrt izvajanja koncesije za leto 2023 je bil pripravljen na podlagi 9.a člena ZDARS-1 in dodatka 3 h koncesijski pogodbi za upravljanje in vzdrževanje avtocest v RS. Vključuje investicije, ki jih je družba DARS v letu 2023 izvajala v svojem imenu in za svoj račun. MZI je k Načrtu izvajanja koncesije za leto 2023 izdalo soglasje dne 19. 5. 2023. MZI je izdalo soglasje k Rebalansu načrta izvajanja koncesije za leto 2023.

# Investicije v imenu in za račun RS

Na podlagi 4. člena ZDARS-1 družba DARS opravlja posle v imenu in za račun države, ki jih v poslovnih knjigah izkazuje kot posle za tuj račun. Gre za naloge prostorskega načrtovanja in umeščanja avtocest v prostor ter pridobivanja nepremičnin za potrebe gradnje avtocest, ki jih družba opravlja skladno s pogodbo o izvajanju naročila. Za opravljene posle družba DARS evidentira terjatve do RS. Sredstva za te posle se v skladu z 10. členom ZDARS-1 zagotavljajo v proračunu RS. V letu 2023 so bile izvedene naloge prostorskega načrtovanja in umeščanja avtocest v prostor v vrednosti 2.304.814 evrov ter naloge pridobivanja nepremičnin v vrednosti 15.066.744 evrov.

Realizacija nalog prostorskega načrtovanja in umeščanja avtocest v prostor ter pridobivanja nepremičnin za potrebe gradnje avtocest je prikazana v nadaljevanju.

## Prostorsko načrtovanje in umeščanje avtocest v prostor

| Zap. št. | Prostorsko načrtovanje in umeščanje avtocest v prostor\* | Plan 2023 | Realizacija 2023 | Indeks realizacija/ plan |
| --- | --- | --- | --- | --- |
|  | Sklop I: Štajerska | **1.779.338** | **1.439.474** | **81** |
| 1. | Ptuj–Markovci | 270.504 | 70.360 | 26 |
| 2. | Šentrupert–Velenje s povezovalno cesto Podgora–Letuš | 77.690 | 18.164 | 23 |
| 3. | Otiški vrh–Holmec | 941.311 | 624.528 | 66 |
| 4. | Slovenj Gradec–Dravograd | 489.833 | 726.421 | 148 |
|  | Sklop II: Primorska | **636.849** | **441.839** | **69** |
| 5. | Postojna/Divača–Jelšane | 260.928 | 172.007 | 66 |
| 6. | Koper–Dragonja | 364.552 | 269.832 | 74 |
| 7. | MMP Dragonja–državna meja z Republiko Hrvaško | 10.000 | 0 | - |
| 8. | Avtocestni priključek Vrhnika | 1.368 | 0 | - |
|  | Sklop III: Ostalo | **851.544** | **423.501** | **50** |
| 9. | Razširitev ljubljanskega avtocestnega obroča in vpadnih avtocest | 50.000 | 6.064 | 12 |
| 10. | Strateški mejni prehodi | 85.367 | 53.854 | 63 |
| 11. | Prehodi za divjadi | 318.802 | 107.808 | 34 |
| 12. | Avtocestni priključek Kranj sever | 349.453 | 248.821 | 71 |
| 13. | Splošno, prostorsko načrtovanje: splošne naloge iz Priloge I Pogodbe o izvajanju naročila | 47.923 | 6.954 | 15 |
| **Skupaj prostorsko načrtovanje in umeščanje avtocest v prostor** | **3.267.731** | **2.304.814** | **71** |

\* Podatki so navedeni z DDV, saj si družba DARS od teh nalog nima pravice odbijati vstopnega DDV.

Naloge družbe DARS v zvezi s prostorskim načrtovanjem in umeščanjem avtocest v prostor obsegajo skladno s »Pogodbo o izvajanju naročila na podlagi 4- člena ZDARS-1« naslednje aktivnosti:

1. organiziranja in vodenja naročanja, vodenja priprave in potrjevanja naslednje dokumentacije, ki jo je treba izdelati v različnih fazah celotnega postopka priprave DPN:
* projektne dokumentacije: IDZ, GTE za ŠV ter IDP;
* prostorske dokumentacije: PRE za ŠV, ŠV, DPN;
* dokumentacije s področja varstva okolja in ohranjana narave: OP, PVO, elaborate za presojo vplivov na varovana območja;
* prometne študije in elaborate s področja prometne ekonomike: prometne študije in prometno ekonomske študije za ŠV, prometne študije za IDP;
* investicijske dokumentacije: DIIP, PIZ, IZ;
* presoja in ocena s področja zagotavljanja prometne varnosti: presoje IDZ, ocene IDP;
* druge strokovne podlage: geodetski načrti, geološko geotehnični elaborati, strokovne podlage za hidrološko hidravlične študije, hidrološko hidravlične študije, druge študije, preveritve, ekspertna mnenja in druge strokovne podlage, ki izhajajo iz smernic nosilcev urejanja prostora ali so določene v sklepu o pripravi prostorskega akta;
* elaborati za sprejem uredb o začasnih ukrepih za zavarovanje urejanja prostora;
* projektne naloge, razpisne dokumentacije ter izvedbe postopkov JN za pridobitev izdelovalcev projektne in druge dokumentacije iz predhodnih alinej;
* recenzije (potrjevanja) projektne in druge dokumentacije iz predhodnih alinej.
1. ki so vezane na organiziranje procesa sodelovanja v postopku priprave DPN, ki se nanaša na:
* sodelovanje in koordiniranje aktivnosti v postopkih priprave DPN z MNVP DzPG, ki vodi postopke priprave DPN in MZI DCCP, ki je pobudnik priprave teh načrtov;
* sodelovanje in usklajevanje z NUP, ki sodelujejo v postopkih priprave DPN, zlasti pri izdajanju smernic in mnenj;
* sodelovanje z občinami in njihovimi strokovnimi službami, ki sodelujejo v postopkih priprave DPN, zlasti v fazah vključevanja javnosti;
* sodelovanje na javnih obravnavah v času javnih razgrnitev študij variant in osnutkov DPN, na javnih predstavitvah in seznanitvah z načrtovanimi prostorskimi ureditvami, skladno z načrtom vključevanjem javnosti, ki ga pripravi MZI DCCP.
1. druge naloge s področja prostorskega načrtovanja in umeščanja avtocest v prostor:
* priprava predlogov smernic in mnenj k državnim prostorskim aktom in občinskim prostorskim aktom za MZI, kadar ima to v postopkih priprave prostorskih aktov položaj NUP;
* sodelovanje pri pripravi in sprejemanju zakonov, podzakonskih aktov in drugih predpisov, ki zadevajo področje prostorskega načrtovanja in umeščanja v prostor;
* sodelovanje z MZI v zvezi z drugimi gradivi s področja prostorskega načrtovanja in umeščanja v prostor, ki so v medresorskem usklajevanju;
* pripravljanje informacij, grafičnih prikazov in drugih gradiv o dejstvih v posameznih postopkih priprave prostorskih aktov;
* priprava poročil o stanju priprave prostorskih aktov, o splošni problematiki na področju prostorskega načrtovanja in umeščanja v prostor, o problematiki v posamičnih postopkih priprave prostorskih aktov, o predlogih sistemskih ukrepov in o predlogih posamičnih ukrepov za reševanje problematike;
* sodelovanje v delovnih skupinah, ki urejajo posamična vprašanja s področja prostorskega načrtovanja in umeščanja v prostor;
* priprava odgovorov na novinarska in poslanska vprašanja s področja priprave posameznega prostorskega akta;
* izvajanje drugih nalog oziroma zagotavljanje podatkov, povezanih s prostorskim načrtovanjem in umeščanjem v prostor.

V letu 2023 so se izvajale naloge v zvezi s prostorskim načrtovanjem in umeščanjem avtocest v prostor na naslednjih odsekih AC in drugih cest, ki so v pristojnosti družbe DARS:

**Ptuj–Markovci**

V obdobju januar–december 2023 so potekale naslednje aktivnosti:

* Izdelovale so se strokovne podlage za ŠV/PIZ oz. utemeljitev rešitve (GTE, PRE, OP, prometna študija, hidrogeološke raziskave, HHŠ).
* Usklajevanje z MK glede izvedbe PAR.
* Usklajevanje z DRSV v zvezi z izdelavo HHŠ.
* MK je izvedlo ekstenzivni terenski pregled (PAR 5-7) in podalo dopolnjene smernice.

Stanje dokumentacije na dan 31. 12. 2023:

* izdelane strokovne podlage za ŠV in OP v okviru 1. kroga ŠV,
* izdelana ŠV s predlogom najustreznejše variantne rešitve (1. krog),
* izdelana novelacija Dodatka za presojo sprejemljivosti vplivov na varovana območja,
* pridobljeno stališče ZRSVN (južne variante bi povzročile negativne vplive, zato naj se v nadaljnjih postopkih ne obravnavajo),
* izdelana nova prometno-ekonomska študija za celoten potek nove cestne povezave Ptuj–Markovci–Gorišnica–Ormož,
* izdelan Elaborat možnih variantnih rešitev v sklopu 2. kroga ŠV,
* izdelano gradivo za pridobitev dopolnjenih smernic NUP,
* izdelana Analiza smernic,
* izdelana Utemeljitev predloga nadaljevanja priprave ŠV/PIZ,
* 8. 4. 2022 sprejeta odločitev MDS, da se v ŠV/PIZ vključi samo S5 opt,
* izdelan Elaborat primerjave rešitev variante S5 in predlog najustreznejše rešitve variante S5.

*Razlogi za odstopanje od plana**: Realizacija je nižja od planirane ker MK ni zaključil z izvedbo PAR 5-7 in izdal dopolnjenih smernic v predvidenem roku, ker s strani DRSV nismo preje izhodišč za izdelavo HHŠ in zaradi dolgotrajnih postopkov izvedbe JN (ponovitev postopka JN za izdelavo HHŠ, ker nismo prejeli nobene ponudbe, razveljavitev postopka JN za izdelavo Elaborata začasnih ukrepov za zavarovanje urejanja prostora, ker so vse prejete ponudbe za več kot 100 % presegale ocenjeno vrednost).*

**Šentrupert–Velenje: Povezovalna cesta Podgora–Letuš**

V obdobju januar–december 2023 so potekale naslednje aktivnosti:

* Izdelana je bila ŠV/PIZ.
* ŠV/PIZ je v potrjevanju.

Stanje dokumentacije na dan 31. 12. 2023:

* izdelana in javno objavljena Pobuda/DIIP,
* izdelana Analiza smernic,
* izdelano gradivo za pridobitev smernic NUP za varianto 3,
* dopolnjena Analiza smernic NUP za varianto 3,
* izdelane strokovne podlage za ŠV/PIZ (prometna študija, GGE, HHE, študija hrupa, izdelana 1. faza ocene učinka na prometno varnost),
* izdelano OP z dodatkom za varovana območja,
* izdelan urbanistično razvojni elaborat,
* izdelan prometno ekonomski elaborat,
* izdelan GTE,
* izdelan elaborat Preveritev možnosti ravnanja z viški materiala v fazi ŠV,
* izdelana ŠV/PIZ.

*Razlogi za odstopanje od plana: Realizacija je nižja od planirane zaradi dolgotrajnega potrjevanja ŠV/PIZ, zaradi nestrinjanja s predlogom najustreznejše variante. Pogoj za nadaljevanje postopka priprave DPN (izvedba javne razgrnitve ŠV/PIZ in OP ter potrditev izbrane variante na Vladi RS) je potrditev ŠV/PIZ oziroma pridobitev sklepa ministra (MZI) o potrditvi ŠV/PIZ. Ker do potrditve in posledično pridobitve sklepa ministra ni prišlo, aktivnosti na projektu, kot je predvideno s terminskim planom, niso potekale, kar vpliva na realizacijo.*

**Otiški vrh–Prevalje**

V obdobju januar–december 2023 so potekale naslednje aktivnosti:

* Izdelovale so se strokovne podlage za DPN (Elaborat optimizacij in preveritve smiselnosti izvedbe štiripasovne ceste na prvem odseku državne ceste (Otiški vrh–Ravne), izdelana predstavitev, posredovanje Elaborata na MZI; IDP; geološko geotehnične raziskave; HHŠ; gradivo za potrebe usklajevanja rešitev z DRSI glede načrtovane nadgradnje železniške proge; preliminarna ocena vrednotenja nevarnih lastnosti predvidenega zemeljskega izkopa na območju deponije železarne pri priključku Dobja vas).
* MZI je z dopisom št. 350-73/2010/133-02112043 z dne 8. 5. 2023 potrdil, da se na prvem pododseku Otiški vrh–Ravne načrtuje štiripasovnica, skladno s sklepom Vlade RS št. 35000-18/2021/3 z dne 7. 10. 2021.
* Priprava dokumentacije za izvedbo evidenčnega naročila za izdelavo RSA.
* Priprava dokumentacije za izvedbo JN za recenzijo IDP.
* Aktivnosti v zvezi s pridobitvijo stališča DRSV glede na stanje po avgustovskih poplavah (nova hidrološka izhodišča, ureditev struge reke Meže …).
* Aktivnosti v zvezi s zagotovitvijo sanacije gozdnih vlak, po katerih so predvideni dostopi do lokacij predvidenih geološko geotehničnih raziskav.
* Sodelovanje na sejah MDS za spremljanje načrtovanja in gradnje infrastrukturnega projekta 3. razvojne os.

Stanje dokumentacije na dan 31. 12. 2023:

* izdelana Študija posodobitve cestnih povezav na odseku Slovenj Gradec–Dravograd in na odseku Otiški Vrh–Holmec (2018),
* pridobljen sklep ministra MZI o potrditvi ŠV/PIZ ,
* izdelana ŠV (utemeljitev rešitve)/PIZ in OP in potrjena na Vladi RS (Sklep Vlade RS z dne 7. 10. 2021, da se strinja s predlogom najustreznejše rešitve poteka trase),
* izdelan Elaborat optimizacij in preveritve smiselnosti izvedbe štiripasovne ceste na prvem odseku državne ceste (Otiški Vrh–Ravne),
* sprejeta odločitev, da se na odseku Otiški Vrh–Ravne načrtuje 4-pasovnica (skladno s sklepom Vlade RS št. 35000-18/2021/3 z dne 7. 10. 2021 in dopisom MZI z dne 8. 5. 2023).

*Razlogi za odstopanje od plana: Realizacija je nižja od planirane zaradi poplavnega dogodka 4. avgusta 2024 – DRSV ni podal stališča glede ustreznosti obstoječih hidroloških izhodišč, na prvem pododseku Otiški vrh–Ravne ni bilo možno pričeti z izvedbo geološko geotehničnih raziskav (uničene dostopne vlake), ki predstavljajo izhodišče za izdelavo IP.*

**Slovenj Gradec–Dravograd**

V obdobju januar–december 2023 so potekale naslednje aktivnosti:

* Noveliral se je IDP in vse potrebne strokovne podlage.
* Dopolnjeno je bilo OP (kumulativni in daljinski vplivi).
* Zaključena je bila izdelava dodatka na varovana območja.
* Zaključena je bila izdelava elaborata začasnih ukrepov za zavarovanje urejanja prostora.
* Zaključena je bila izdelava elaborata rušitev.
* Izdelane so bile strokovne podlage s področja voda po prilogi 3 in prilogi 5 splošnih smernic DRSV.
* Zaključen je bil elaborat obremenitve s hrupom med gradnjo.
* Zaključena je bila analiza izgub kmetijskih zemljišč.
* Zaključena je bila analiza odpornosti projekta na podnebne spremembe.
* Izdelan je bil predlog alternativnega poteka kolesarske steze izven območja poplav.
* HHŠ se usklajuje skladno s pripombami DRSV.
* Sodelovanje na sejah MDS za spremljanje načrtovanja in gradnje infrastrukturnega projekta 3. razvojne os.
* Potekajo aktivnosti za pridobitev podatkov vezanih na poplavni dogodek avgust 2023, ki so nujni za zaključek HHŠ in ostalih strokovnih podlag.

Stanje dokumentacije na dan 31. 12. 2023:

* izdelan IDP,
* izdelan osnutek DPN in OP ter izvedena javna razgrnitev (2012),
* izdelana Študija posodobitve cestnih povezav na odsekih Slovenj Gradec–Dravograd in Otiški Vrh–Holmec (2018),
* sprejeta stališča do pripomb iz javne razgrnitve osnutka DPN (2019),
* zaključena Analiza dopolnjenih smernic NUP,
* september 2019–september 2021 so bile na podlagi stališč do pripomb z javne razgrnitve in rezultatov Študije posodobitve spremenjene in dopolnjene strokovne podlage s področja geodezije, geologije in geomehanike, hidrologije, urejanja voda (podzemne in površinske), kmetijstva, hrupa in onesnaženosti zraka, izdelan je bil katastrski elaborat, elaborat rušitev in elaborat za sprejem začasnega ukrepa zavarovanja prostora,
* dopolnjen je IDP in OP,
* izdelana HHŠ.

*Razlogi za odstopanje od plana: Realizacija je višja od planirane zaradi izplačila situacij za dela, ki so bila opravljena v predhodnih obračunskih obdobjih (pred letom 2023).*

**Postojna/Divača–Jelšane**

V obdobju januar–december 2023 so potekale naslednje aktivnosti:

Izdelovale so se vse potrebne strokovne podlage, ŠV/PIZ in OP (nov krog vrednotenja):

* analiza smernic,
* usklajevanje z NUP (MK, MORS),
* geološko geotehnične raziskave,
* strokovne podlage za ŠV/PIZ (GTE, OP, PRE, prometna študija, strokovna podlaga po prilogi 4 splošnih smernic DRSV, elaborat ravnanja z viški materiala),
* elaborat optimizacij variante P 4.3 (vijolična varianta),
* izdelava RSIA,
* izdelava Elaborata ravnanja z viški materiala (gradivo za pridobitev dodatnih smernic),
* pridobivanje smernic NUP za lokacije vnosa viškov materiala v tla,
* strokovna podlaga po prilogi 4 splošnih smernic DRSV.

Stanje dokumentacije na dan 31. 12. 2023:

* izdelano OP z dodatkom za varovana območja,
* izdelana 1. faza ocene učinka na prometno varnost,
* izdelan PRE,
* izdelan prometno ekonomski elaborat,
* izdelan GTE,
* izdelana kronologija določitve variant,
* izdelano ekspertno mnenje za poplave,
* izdelano gradivo za posredovanje na UNESCO,
* izdelan elaborat Preveritev možnosti ravnanja z viški materiala v fazi ŠV,
* izdelana ŠV/PIZ (1. krog vrednotenja, ni pridobljen sklep ministra MZI),
* zaključen čezmejni postopek CPVO z Republiko Hrvaško,
* zaključna faza izdelave OP (pridobitev mnenja UNESCO-a glede vplivov posega na Škocjanske jame, ki so UNESCO dediščina),
* izdelana Študija preveritve možnosti izvedbe rekonstrukcije obstoječe cestne povezave Postojna–Jelšane,
* izdelan elaborat Dodatna preveritev variant trase v koridorju Postojna – Navezava na A1 pri Hruševju (po predlogu županov),
* Vlada RS se je seznanila z »Informacijo o postopku priprave in predlaganih DPN za avtocesto na odseku Postojna/Divača–Jelšane«, (v nadaljevanju postopka priprave DPN se proučijo in v ŠV medsebojno vrednotijo izvedljive variante v koridorju med Postojno in Jelšanami) (sklep Vlade RS št. 35000-5/2020/5 z dne 2. 7. 2020),
* Vlada RS je sprejela Sklep o izvedbi DPN za avtocesto na odseku Postojna–Jelšane (sklep Vlade RS št. 35000-20/2020/3 z dne 22. 10. 2020),
* V sklopu ŠV/PIZ (2. krog vrednotenja) je bilo:
	+ izdelano gradivo za pridobitev dopolnjenih smernic NUP,
	+ izdelana Analiza prisotnosti okoljske DNA človeške ribice v izviru Replje pri Gradcu,
	+ izdelano gradivo za pridobitev dodatnih dopolnjenih smernic NUP (za dodatno varianto),
	+ izdelan Elaborat ravnanja z izkopanim materialom (gradivo za dodatne dopolnilne smernice NUP).

*Razlogi za odstopanje od plana: Realizacija je nižja od planirane zaradi dolgotrajnega usklajevanja variante P 4.3 (vijolična varianta) po predlogu Občine Pivka in v nadaljevanju z NUP – MORS in MK (Polhova jama, zavarovana območja kulturne dediščine) ter zaradi dolgotrajnega preverjanja in usklajevanja rešitev na podlagi pridobljenih smernic NUP za območja lokacij za vnos viškov materiala v tla. Glede na navedeno GTE in ostalih strokovnih podlag za ŠV/PIZ ni bilo možno zaključiti v načrtovanih rokih in nadaljevati z izdelavo ŠV/PIZ in potrjevanjem ŠV/PIZ ter pridobitvijo sklepa ministra, kot je bilo predvideno.*

**Koper–Dragonja**

V obdobju januar–december 2023 so potekale naslednje aktivnosti:

* Dopolnjene so bile strokovne podlage na podlagi sprejetih stališč do pripomb in predlogov z javne razgrnitve – 1. faza: izdelava idejnih rešitev optimizacije trase.
* Izvedene so bile geološko geomehanske in hidrogeološke raziskave.
* Izdelane so bile geodetske podlage.
* Izdelana je bila mikroklimatska študija za območje Šalare.
* Izdelana je bila prometna študija.
* Komunikacija s civilno iniciativo in MOK, priprava opomnikov in informacij.
* Pridobitev načelnega strinjanja glede predlaganih optimizacij (depresijski predor mimo Šalare, optimizacija potoka Derešnjak).
* Izdelano gradivo za pridobitev dopolnjenih smernic in usmeritev NUP.

Stanje dokumentacije na dan 31. 12. 2023:

* izdelana ŠV s predlogom najustreznejše variante,
* sprejet sklep Vlade RS o potrditvi najustreznejše variante, št. 35101-2/2012/3 z dne 3.1.2013,
* izdelane in po recenzijskih pripombah dopolnjene strokovne podlage (brez elaborata ureditve gradbišča),
* izdelana študija ravnanja z viški materiala,
* izdelan elaborat utemeljitve posegov v vodotoke po 37. členu Zakona o vodah,
* izdelane strokovne podlage za bencinski servis Šalara,
* izdelan IDP odlagališč zemeljskega izkopa, ki bo nastal ob gradnji,
* izdelan IDP za HC,
* izvedena javna razgrnitev osnutka DPN za HC Koper–Dragonja,
* sprejeto stališče do pripombe glede vključitve kamnoloma Griža v DPN,
* izdelano gradivo za smernice, analiza smernic in Elaborata začasnih ukrepov za zavarovanje urejanja prostora, za vključitev kamnoloma Griža v DPN,
* izdelan IDP za kamnolom Griža,
* izdelan elaborat »Pokriti vkop Šalara – predlagana rešitev prostorske ureditve HC na odseku od pokritega vkopa Škocjan do priključka Šalara«,
* izdelan elaborat »Preveritev možnosti nadkritja trase HC na območju naselja Dragonja«,
* pridobljen Sklep ministra o potrditvi PIZ za HC Koper–Dragonja (16. 3. 2021),
* potrjena stališča do pripomb in predlogov z javne razgrnitve oDPN (30. 3. 2022),
* izdelana mikroklimatska študija za območje Šalarskega polja,
* izdelane IDZ trase na podlagi sprejetih stališč do pripomb,
* 4. 12. 2023 pridobljeno načelno strinjanje glede predlaganih optimizacij (depresijski predor, optimizacija potoka Derešnjak).

*Razlogi za odstopanje od plana: Realizacija je nižja od planirane, ker se je pridobivalo načelno strinjanje glede predlaganih optimizacij trase na podlagi sprejetih stališč do pripomb in predlogov z javne razgrnitve. Glede na navedeno ni bilo možno pričeti z izdelavo strokovnih podlag za DPN.*

**MMP Dragonja–državna meja z Republiko Hrvaško**

Aktivnosti se v letu 2023 še niso pričele.

*Razlogi za odstopanje od plana: V letu 2023 je bila z izvedbeno pogodbo na podlagi 4. člena ZDARS-1, ob predpostavki, da bo v letu 2023 prišlo do odločitve o pričetku aktivnosti, predvidena izvedba JN za pridobitev izvajalca strokovno svetovalnih storitev in v nadaljevanju izdelovalca strokovnih podlag za pobudo za DPN ter za potrebe uskladitve elementov osi ceste na mejnem območju med RS in RH.*

**Avtocestni priključek Vrhnika**

Aktivnosti se v letu 2023 še niso pričele.

Stanje dokumentacije na dan 31. 12. 2023:

* izdelana ŠV,
* izdelane strokovne podlage za oceno učinka na prometno varnost,
* izdelana ocena učinka na prometno varnost.

*Razlogi za odstopanje od plana: V letu 2023 je bilo z izvedbeno pogodbo na podlagi 4. člena ZDARS-1, ob predpostavki, da bo Občina Vrhnika v okviru OPN zagotovila ustrezno podlago za nadaljnje načrtovanje za OPPN skupnega pomena, predvideno usklajevanje, priprava in podpis sporazuma o pripravi OPPN in strokovnih podlag za OPPN. Občina Vrhnika v letu 2023 še ni pristopila k spremembam in dopolnitvam OPN, s čimer bi bila zagotovljena ustrezna strokovna podlaga za nadaljnje načrtovanje OPPN skupnega pomena.*

**Razširitev ljubljanskega avtocestnega obroča in vpadnih avtocest**

V obdobju januar–december 2023 so potekale naslednje aktivnosti:

* Izdelan je bil elaborat Izhodišča za celostno načrtovanje ljubljanskega prometnega vozlišča.
* Pričela se je izdelava novelacije elaborata glede opredelitve možnosti uporabe postopka VDJK ali izvedbe postopka DPN za širitev AC obroča in vpadnih avtocest.

Stanje dokumentacije na dan 31. 12. 2023:

* izdelana Pobuda/DIIP za ureditev Ljubljanskega AC obroča in vpadnih avtocest in oddana na MOP,
* izdelan elaborat Izhodišča za celostno načrtovanje ljubljanskega prometnega vozlišča.

*Razlogi za odstopanje od plana: Realizacija je nižja od planirane, ker MNVP ni pričel s postopkom priprave DPN. V primeru, da bi se postopek priprave DPN pričel, bi sledila dopolnitev/uskladitev Pobude, pridobivanje smernic in izdelava analize smernic, kar bi vplivalo na realizacijo.*

**Strateški mejni prehodi (plato Karavanke)**

V obdobju januar–december 2023 so potekale naslednje aktivnosti:

* Izdelana in potrjena je bila ŠV/PIZ.

Stanje dokumentacije na dan 31. 12. 2023:

* izdelane IDZ za pobudo za plato Karavanke,
* izdelana Pobuda/DIIP,
* izdelana Analiza smernic,
* izdelane strokovne podlage za ŠV/PIZ (geodetski načrt, GGE, ocena učinka na varnost v prometu, prometna študija, elaborat obremenitve s hrupom, hidrološko hidravlična presoja, načrti s področja arhitekture, gradbeništva in krajinske arhitekture, strokovne podlage s področja okolja),
* izdelan GTE,
* izdelan razvojno-urbanistični elaborat,
* izdelana in potrjena ŠV(utemeljitev rešitve)/PIZ za plato Karavanke.

*Razlogi za odstopanje od plana:* *Realizacija je nižja od planirane zaradi dolgotrajne obravnave in potrjevanja ŠV/PIZ, zato se aktivnosti predvidene v nadaljevanju postopka priprave DPN niso izvajale v skladu s terminskim planom. Pogoj za nadaljevanje postopka priprave DPN (izdelava DPN, izvedba javne razgrnitve ŠV/PIZ in DPN) je namreč potrditev ŠV/PIZ in pridobitev sklepa ministra MZI o potrditvi ŠV/PIZ.*

**Prehodi za divjadi (ekodukt na AC Unec–Postojna)**

V obdobju januar–december 2023 so potekale naslednje aktivnosti:

* Izvedene so bile geološko-geomehanske raziskave in izdelano geološko-geomehansko poročilo.
* Izdelana je IDZ ekodukta.
* Izdelovale so se strokovne podlage in GTE za ŠV/PIZ.

Stanje dokumentacije na dan 31. 12. 2023:

* izdelane idejne rešitve variant in podvariant ekodukta na štirih različnih lokacijah,
* izdelane strokovne podlage za izbrano varianto ekodukta,
* izdelana Pobuda/DIIP,
* izdelana Analiza smernic,
* izdelane strokovne podlage za ŠV/PIZ (geodetski načrt, GGE, načrt ureditve in ukrepi v času gradnje, popis del s predračunskim elaboratom, načrt ravnanja z viški izkopanega materiala,
* ocena obremenitve s hrupom, strokovne podloge s področja okolja, strokovne podlage s področja upravljanja z vodami).

*Razlogi za odstopanje od plana: Realizacija je nižja od planirane zaradi neugodnih vremenskih razmer, ki so v začetku leta 2023 preprečevale izvedbo terenskih raziskav. Terenske raziskave (geologija, hidrologija) so osnova za izdelavo strokovne podlage (geološko geotehnično poročilo), ki je ena od nujnih podlag za izdelavo IDZ načrtovanih ureditev, te pa so podlaga za izdelavo strokovnih podlag za ŠV/PIZ. Zaradi zakasnitve pri izvedbi terenskih raziskav je prišlo do zamika celotnega terminskega plana, zaradi česar so aktivnosti izdelovalca ŠV/PIZ in projektanta v določenem trenutku sovpadale z nujno izvedbo nalog na drugem prioritetnem projektu. Aktivnosti izdelave ŠV/PIZ so bile zaradi tega nekaj časa v mirovanju, kar je vplivalo na realizacijo.*

**Avtocestni priključek Kranj sever**

V obdobju januar–december 2023 so potekale naslednje aktivnosti:

* Podpisana je bila pogodba za izdelavo strokovnih podlag za ŠV/PIZ, strokovnih podlag za DPN in DPN.
* Izdelane so bile strokovne podlage za ŠV(utemeljitev rešitve)/PIZ.
* Geodetski načrt
* Prometna študija
* Podlaga za oceno učinka na varnost v prometu (RSIA)
* Elaborat voziščne konstrukcije
* Študija hrupa s predlogom protihrupnih ukrepov
* Ocena tal z analizo kakovosti izkopa
* Geološko geotehnični elaborat in hidrogeološka analiza
* Pričela se je izdelava OP in ŠV/PIZ.

Stanje dokumentacije na dan 31. 12. 2023:

* Izdelane strokovne podlage za Pobudo; Prometna študije s prometnim modelom, prometno-ekonomskim vrednotenjem in oceno učinka na varnost v prometu obravnavanih ukrepov na širšem območju Kranja, dodatnih tehničnih rešitev ter prostorskih in okoljskih preveritev;
* Izdelana Pobuda/DIIP;
* izdelana Analize smernic;
* sprejet Sklep Vlade RS o izvedbi DPN za AC priključek Kranj sever, št. 35000-6/2022/4 z dne 24. 11. 2022;
* Izdelane strokovne podlage za ŠV/PIZ (geodetski načrt, prometna študija, podlaga za oceno učinka na varnost v prometu, elaborat voziščne konstrukcije, študija hrupa s predlogom protihrupnih ukrepov, ocena tal z analizo kakovosti izkopa, GTE in hidrogeološka analiza).

*Razlogi za odstopanje od plana: Realizacija je nižja od planirane, ker je bil sklep Vlade RS o izvedbi DPN sprejet kasneje, kot je bilo prvotno predvideno in zaradi dolgotrajnega postopka izvedbe JN za pridobitev izdelovalca ŠV/PIZ in DPN.*

**Splošno, prostorsko načrtovanje: splošne naloge iz Priloge I Pogodbe o izvajanju naročila**

V obdobju januar–december 2023 so potekale naslednje aktivnosti:

* priprava predlogov smernic in mnenj k državnim prostorskim aktom in občinskim prostorskim aktom za Ministrstvo, kadar ima to v postopkih priprave prostorskih aktov položaj NUP, v zvezi z zemljišči, na katerih družba DARS nima stavbne ali lastninske pravice,
* sodelovanje pri pripravi in sprejemanju zakonov, podzakonskih aktov in drugih predpisov, ki zadevajo področje prostorskega načrtovanja in umeščanja v prostor (npr. Sklep o DPN za DPN za polje vetrnih elektrarn Dolenja vas, Program upravljanja območij NATURA 2000 za obdobje 2023–2028, Pravilnik o OPN in OPPN, Pravilnik o obratovalnem monitoringu stanja tal …).

Skupna fakturirana realizacija prostorskega načrtovanja in umeščanja avtocest v prostor je v letu 2023 znašala 2.304.814 evrov.

Osnova za pripravo plana aktivnosti prostorskega načrtovanja in umeščanja avtocest v prostor v letu 2023 so bili terminski plani postopkov priprave DPN, ki jih je pripravil DzPG na MNVP, ki vodi te postopke. Naloga družbe DARS v teh postopkih je, da zagotavlja vso projektno, prostorsko, okoljsko, prometno, investicijsko in drugo dokumentacijo, ki je potrebna za pripravo DPN.

Do odstopanj v terminskih planih prihaja predvsem zaradi nerešenih sistemskih in metodoloških vprašanj, nespoštovanja zakonskih rokov s strani NUP, dolgotrajnega usklajevanja z varstvenimi ministrstvi v postopku načrtovanja optimalnih rešitev in dolgotrajnega usklajevanja z lokalno skupnostjo. V letu 2023 je v postopkih priprave DPN za 3. razvojno os sever glavnina zamud nastala kot posledica poplavnega dogodka v avgustu 2023, zaradi česar so se bistveno upočasnili postopki izdelave in potrditve HHŠ. Vsako odstopanje od terminskih planov pomeni posledično tudi odstopanje v realizaciji.

## Pridobivanje nepremičnin za potrebe gradnje avtocest

| Zap. št. | Pridobivanje nepremičnin za potrebe gradnje avtocest | Plan 2023 | Realizacija 2023 | Indeks realizacija/ plan |
| --- | --- | --- | --- | --- |
|  | SKLOP I: Predhodni odkupi (pred pridobitvijo gradbenega dovoljenja) | **13.120.500** | **14.336.816** | **109** |
| 1. | Priključek Dragomer (prej Brezovica) | 20.000 | 20.138 | 101 |
| 2. | HAJDINA–ORMOŽ: Markovci–Gorišnica | 40.000 | 60.462 | 151 |
| 3. | JAGODJE–LUCIJA | 10.000 | -75 | -1 |
| 4. | ŽELODNIK–VODICE: Želodnik–Mengeš z obvoznico Mengeš | 20.000 | 1.570 | 8 |
| 5. | ŽELODNIK–VODICE: Mengeš–Žeje | 3.300 | 893 | 27 |
| 6. | ŽELODNIK–VODICE: Žeje–Vodice | 5.000 | 3.533 | 71 |
| 7. | Predor Karavanke - dograditev | 495.000 | 36.727 | 7 |
| 8. | Koseze–Kozarje - razširitev 3. pas | 200.000 | 380.621 | 190 |
| 9. | 3. razvojna os jug: Novo mesto–Maline (1. odsek - etapi 1 in 2) | 250.000 | 8.959 | 4 |
| 10. | 3. Razvojna os jug: Novo mesto–Maline (1. odsek - etapi 3 in 4) | 4.000.000 | 4.012.386 | 100 |
| 11. | 3. razvojna os jug: Maline–Metlika (Črnomelj) - 2. odsek | 500.000 | 104.215 | 21 |
| 12. | 3. razvojna os sever: Šentrupert–Velenje | 5.000.000 | 7.036.422 | 141 |
| 13. | 3. razvojna os sever: Velenje–Slovenj Gradec | 2.000.000 | 2.442.829 | 122 |
| 14. | Rekonstrukcija priključkov na AC obroču (Leskoškova in Letališka) | 2.200 | 49 | 2 |
| 15. | Serminska vpadnica | 565.000 | 228.087 | 40 |
| 16. | Bertoška vpadnica | 10.000 | 0 | - |
|  | SKLOP II: Pridobivanje zemljišč po pridobitvi gradbenega dovoljenja | 700.000 | 729.928 | 104 |
|  | SKLOP III: Pridobivanje nadomestnih nepremičnin oz. gradenj | 101.000 | 0 | - |
| **Skupaj pridobivanje nepremičnin za potrebe gradnje avtocest** | **13.921.500** | **15.066.744** | **108** |

\* Podatki so navedeni z DDV, saj si družba DARS od teh nalog nima pravice odbijati vstopnega DDV

V letu 2023 so na AC omrežju potekale aktivnosti odkupov nepremičnin in sklepale so se služnostne pogodbe na štirinajstih projektih novogradenj (SKLOP I). Na AC odsekih, ki so bili že predani v promet (SKLOP II), pa so se izvajale dokončne premoženjskopravne ureditve nepremičnin glede katerih odškodninska in zemljiškoknjižna razmerja še niso bila dokončno urejena. Izvajale so se tudi parcelacije za prenos lege gradbene parcele na teren pred pričetkom gradnje ter dokončne odmere na že zgrajenih AC odsekih ter aktivnosti glede razmejitve nepremičnin glede na določila ZDARS-1 (vpisi pristojnih upravljavcev ter stavbna in lastninska pravica družbe DARS).

**Avtocestni priključek Dragomer**

Vsa zemljišča (in služnosti) za potrebe gradnje so pridobljena.

**HAJDINA–ORMOŽ: Markovci–Gorišnica**

V letu 2023 se je zaključilo s sklepanjem služnostnih pogodb za GJI vode. Končan je bil zapuščinski postopek po enem od lastnikov zemljišča potrebnega za gradnjo in družba DARS je pristopila k sklenitvi pogodbe z dedinjo.

*Razlogi za odstopanje od plana: Zaradi pravnomočno končanega zapuščinskega postopka se je sklenila kupoprodajna pogodba z dedinjo, zato je realizacija nekoliko višja.*

**HC Jagodje–Lucija s priključno cesto za Piran**

Aktivnosti pridobivanja nepremičnin so ustavljene. Pridobljenih je 92 % dokazil o pravici graditi.

*Razlogi za odstopanje od plana: Sredstva na tem odseku so bila planirana za primere, če bi bilo potrebno v zvezi z nepremičninami urediti nedokončane razlastitvene postopke ali druga razmerja z lastniki.*

**ŽELODNIK–VODICE: Želodnik–Mengeš z obvoznico Mengeš**

Na tem odseku se od prekinitve naprej ne izvajajo aktivnosti za odkup zemljišč, razen dokončanja začetih razlastitvenih postopkov in dokončnega premoženjskopravnega urejanja nepremičnin zgrajenega 1. in 2. dela obvoznice Mengeš.

*Razlogi za odstopanje od plana: Zaradi neizvedenih plomb v zemljiški knjigi se še ni začelo z aktivnostmi za odkup oziroma dokončno premoženjskopravno ureditev nepremičnin 2. faze obvoznice Mengeš, kar je bilo sicer planirano za leto 2023.*

**ŽELODNIK–VODICE: Mengeš–Žeje**

V letu 2023 so se sklepale pogodbe o služnosti za komunalne vode.

**ŽELODNIK–VODICE: Žeje–Vodice**

V letu 2023 so se sklepale pogodbe o služnosti za komunalne vode.

**Predor Karavanke - dograditev**

V letu 2023 je bilo sklenjenih 5 pogodb za začasno rabo (podaljšanje uporabe lokacije viškov izkopa A), služnostna pogodba med občino Jesenice, družbo DARS in DRSI ter služnostna pogodba med občino Jesenice in družbo DARS. Poleg tega so se nadaljevala usklajevanja z DRSV o sklenitvi ustrezne pogodbe (sporazuma), ki bi uredila medsebojne pravice in obveznosti na zemljiščih v upravljanju DRSV, ki so del tega AC odseka (mostova M1 in M2 ter prepust na lokaciji viškov izkopa C).

*Razlogi za odstopanje od plana: V letu 2023 je bilo predvideno sklepanje kupoprodajnih in služnostnih*

*pogodb z AS Dovje - Mojstrana, vendar so pogodbe še v usklajevanju; potrebno je počakati tudi sklic občnega zbora AS, ki odloča o nakupih/prodajah premoženja v lasti AS. AS je lastnica skoraj 71.000 m2*

*površin, ki jih je potrebno odkupiti, ter 34.000 m2 lokaciji viškov izkopa, ki so predmet pogodb o začasni služnosti, zaenkrat predvidena skupna vsota odškodnin po vseh kupoprodajnih in služnostnih pogodbah je približno 350.000 evrov (ni dokončna vsota, ker je v teku cenitev za podaljšanje uporabe ene od lokacij viškov izkopa).*

**Koseze–Kozarje - razširitev 3. pas**

V letu 2023 so bile sklenjene prodajne pogodbe za odkup nepremičnin v k.o. Dobrova (poslovna cona). Sklenjena je bila pogodba za solastniški delež zemljišča v k.o. Brdo po zaključenem zapuščinskem postopku. Sklenjenih je bilo nekaj pogodb za ustanovitev služnostnih pravic na zemljiščih izven DLN in na vodnih zemljiščih v upravljanju DRSV. Nadaljevali so se razlastitveni postopki. Na novo je bila vložena zahteva za razlastitev za zemljišče v k.o. Dravlje, kjer je postopek pravnomočno zaključen).

*Razlogi za odstopanje od plana: Razlika med predvidenimi finančnim sredstvi in realizacijo je nastala, ker so bile odškodnine določene s cenilnimi poročili za stavbna zemljišča v poslovni coni Dobrova višje od prvotno predvidenih. V letu 2021 so bila zemljišča na podlagi metode primerljivih prodaj ocenjena na 130 evrov za m2, v letu 2023 pa so bila na podlagi iste metode ocenjena na 355 evrov za m2. Ena parcela je bila na zahtevo lastnika v skladu z 212. členom ZUreP-3 dodatno odkupljena, prvotno je bila na njej predvidena le služnost.*

**3. razvojna os jug: Novo mesto–Maline (etapi 1 in 2)**

V letu 2023 so bili postopki določanja odškodnine za razlaščena zemljišča MO Novo mesto in eno fizično osebo še vedno v teku, v enem postopku določitve odškodnine je MO Novo mesto na sklep vložila pritožbo. V letu 2023 so se izvajale samo premoženjskopravne aktivnosti v zvezi s temi postopki, dokazila o pravici graditi so za ta odsek so že pridobljena.

*Razlogi za odstopanje od plana: Za leto 2023 so bila planirana sredstva na podlagi izdelanih cenitev v postopkih določitve odškodnine, ki pa se v letu 2023 še niso zaključili zaradi pritožb nasprotnih udeležencev in dolgotrajnosti sodnih postopkov. Postopki razlastitev so v fazi določanja odškodnine, predvidoma bodo končani v letu 2024.*

**3. razvojna os jug: Novo mesto–Maline (etapi 3 in 4)**

V letu 2023 so se pospešeno nadaljevali postopki pridobivanja nepremičnin oz. dokazil o razpolaganju z zemljišči za potrebe pridobitve gradbenega dovoljenja. V letu 2023 so bile dokončno zaključene parcelacije. V last RS je bilo do konca leta 2023 pridobljenih približno 80 % zemljišč, s posameznimi lastniki še tečejo postopki sporazumevanja, na podlagi poizvedb in pridobljenih mrliških listov je bila za 8 pokojnih lastnikov predlagana uvedba zapuščinskih postopkov. V letu 2023 so se začele aktivnosti pridobitve služnosti za začasno uporabo zemljišč, kjer so s projektom predvidne deponije in zasutja. Izvedena je bila primopredaja 1 stanovanjskega objekta.

**3. razvojna os jug: Maline–Metlika (Črnomelj) - 2. odsek**

Postopki odkupa nepremičnin se še niso pričeli, saj je bil razpis za pridobitev izvajalca geodetskih storitev zaključen šele v drugi polovici leta 2023. Po izbiri le tega je bil v letu 2023 izveden prenos lege gradbene parcele na teren in oddani prvi geodetski elaborati na GURS, pri čemer v letu 2023 še ni bila izdana nobena odločba o parcelaciji. V letu 2023 je bil izveden tudi JR za izbor izvajalca odkupov.

*Razlogi za odstopanje od plana: Zaradi dolgotrajnega izvajanja parcelacij in čakanja na parcelacijske odločbe se prvotno planirana sredstva za odškodnine še niso pričela črpati.*

**3. razvojna os sever: Šentrupert–Velenje**

V letu 2023 so se nadaljevali postopki odkupov nepremičnin v trasi hitre ceste, odkupljenih je bilo približno 13 % vseh potrebnih nepremičnin. V posest kupca je bilo predanih 7 stanovanjskih in počitniških objektov ter izplačani so bili zadržani deleži odškodnine (20 %) v valorizirani vrednosti. V skladu z 32. členom Uredbe o DPN je bilo sklenjenih 15 pogodb iz naslova sanacijskih načrtov kmetijskih gospodarstev in izplačane odškodnine iz tega naslova. S sklenitvijo sporazuma in izplačilom odškodnine sta bila zaključena dva postopka razlastitve.

*Razlogi za odstopanje od plana: Odkupi nepremičnin so se intenzivno izvajali na območju k.o. Rečica ob Paki, Spodnje Gorče in Trnava, kjer je veliko število obdelovalnih kmetijskih površin, zato so bile dejanske odškodnine po cenitvah nekoliko višje od prvotno načrtovanih. V letu 2023 je bilo sklenjenih tudi 15 pogodb iz naslova sanacijskih načrtov in na tej podlagi izplačanih 1,1 mio evrov odškodnin. Višino odškodnin za sanacijske načrte je zelo težko napovedati, saj je treba predhodno opraviti pregled obsega poslovanja in prihodkov kmetijskega gospodarstva. Izplačani so bili tudi zadržani deleži odškodnin 7 lastnikom objektov v skupnem znesku 410.000 evrov, nekateri od lastnikov stanovanjskih objektov so rok predaje objekta podaljšali z načrtovanega leta 2022 na 2023.*

**3. razvojna os sever: Velenje–Slovenj Gradec**

V letu 2023 so se izvajali odkupi parcel po dodatni parcelaciji, sklepanje služnostnih pogodb za služnosti na zemljiščih izven DPN, sklepanju služnosti za dostopno pot E – Velunja, vodenje razlastitvenih postopkov in postopkov omejitve lastninske pravice, ter postopkov za določitev odškodnine.

*Razlogi za odstopanje od plana: Plan je bil presežen zaradi izplačil zadržanega dela sredstev za odkup objektov, ki jih je bilo potrebno odkupiti izven DPN, sklepanje služnostnih pogodb za sanacijo plazu in ostalih služnostnih pogodb.*

**Rekonstrukcija priključkov na AC obroču (Leskoškova in Letališka)**

Vsa zemljišča so pridobljena.

**Serminska vpadnica**

Sklenili sta se še zadnji manjkajoči pogodbi z MOK – kupoprodajna pogodba namesto razlastitve in Petrolom za ureditev odkupa, ustanovitve stavbne pravice in služnosti.

*Razlogi za odstopanje od plana: V letu 2023 je bila realizirana le odškodnina po pogodbi z MOK, pogodba s Petrolom pa je bila zaradi dolgotrajnega usklajevanja realizirana v letu 2024, kar je povzročilo odstopanje od plana za leto 2023.*

**Bertoška vpadnica**

Na podlagi Dogovora o razširitvi bertoške vpadnice v štiripasovnico z dne 25. 7. 2016, ki je bil sklenjen med MZI, družbo DARS, DRSI in MOK, je MOK na podlagi določila v 5. členu zadolžena za pridobitev manjkajočih zemljišč za gradnjo bertoške vpadnice. Skladno z dogovorom ji je družba DARS dolžna vrednost teh zemljišč povrniti.

*Razlogi za odstopanje od plana: Sredstva so bila planirana za primer, če bi bilo potrebno MOK povrniti strošek zemljišč. Tekom leta je bilo dogovorjeno, da se bo ta strošek povrnil po izgradnji in izvedeni dokončni odmeri razširjene ceste.*

**Dokončna premoženjskopravna ureditev že zgrajenih AC odsekov**

V okviru dokončne premoženjskopravne ureditve so se urejala razmerja z lastniki nepremičnin, kjer je bilo poseženo na večje površine, kot so bile v fazi predhodnih odkupov odkupljene ter so se reševale nerešene zadeve iz faze odkupov pred pridobitvijo GD (dedovanja, razlastitveni postopki …). Potekala je korespondenca z Državnim odvetništvom RS, brisanje bremen na posameznih nepremičninah ter vpisi v zemljiško knjigo. Problematika se nanaša predvsem na prepise parcel znotraj cestnega zemljišča na RS, odprte ostajajo večinoma zadeve v povezavi z neznanimi lastniki, skupno lastnino AS, ki so postale upravičenke na podlagi končanih denacionalizacijskih postopkov, izdajo odločb o skrbnikih s strani CSD, izvedbo postopkov dedovanja, razglasitve za mrtve, parcele v lasti občin, razlastitve itd. Izvajajo se dokončne odmere na že zgrajenih odsekih in posamezne parcelacije, kjer je to potrebno zaradi razmejitev med upravljavci ali lastniki.

**Pridobivanje nadomestnih nepremičnin oz. gradenj**

Pričela se je priprava podatkov za sklenitev evidenčne pogodbe za izdelavo geodetskega posnetka za potrebe sanacije in rekultivacije nadomestnega ponikalnika Hoče, ki se nedograjen nahaja na območju odseka AC Slivnica–Ptujska cesta.

*Razlogi za odstopanje od plana: Nižja realizacija je posledica dolgotrajne predhodne preučitve inženirja o stanju s potrebnim naborom aktivnosti za dokončanje ureditve nadomestnega ponikalnika.*

Skupna fakturirana realizacija pridobivanja nepremičnin je v letu 2023 znašala 15.066.744 evrov.

# Investicije v imenu in za račun družbe DARS v letu 2023

## Pregled investicij družbe DARS v letu 2023

V nadaljevanju poročila je prikaz realizacije investicij v primerjavi z rebalansom načrta izvajanja koncesije za leto 2023.

Realizacija investicij v imenu in za račun družbe DARS v letu 2023 znaša **215,75 milijona evrov**.

| Zap. št. | Investicije v imenu in za račun družbe DARS | Rebalans poslovnega načrta2023 | Realizacija 2023 | Indeks realizacija/ rebalans poslovnega načrta |
| --- | --- | --- | --- | --- |
| 1. | Projektna dokumentacija | 12.962.000 | 5.183.358 | 40 |
| 2. | Predviden pričetek gradnje v letu 2023 (odseki, za katere je bil v letu2023 načrtovan začetek gradnje) | 3.657.000 | 2.260.312 | 62 |
| 3. | Predviden pričetek gradnje po 2023 (odseki za katere se je v letu 2022 pripravljala projektna dokumentacija) | 355.000 | 59.019 | 17 |
| 4. | Nadaljevanje gradnje | 59.617.000 | 59.055.714 | 99 |
| 5. | Zaključna dela na avtocestah predanih prometu do vključno 2022 | 3.408.200 | 2.175.522 | 64 |
| 6. | Ostale postavke | 9.559.600 | 8.063.714 | 84 |
| 7. | Obnavljanje in naložbe v obstoječe AC | 122.068.300 | 106.626.496 | 87 |
| 8. | Investicije na področju upravljanja, vzdrževanja in cestninjenja | 60.991.800 | 32.327.484 | 53 |
| **Skupaj investicije v imenu in za račun družbe DARS** | **272.618.901** | **215.751.619** | **79** |

## Gradnja avtocest in drugih investicij

| Zap. št. | Gradnja avtocest | Rebalans poslovnega načrta2023 | Realizacija 2023 | Indeks realizacija/ rebalans poslovnega načrta |
| --- | --- | --- | --- | --- |
| 3. | Projektna dokumentacija | 12.962.000 | 5.183.358 | 40 |
| 4. | Predviden pričetek gradnje v letu 2023 (odseki, za katere je bil v letu2023 načrtovan začetek gradnje) | 3.657.000 | 2.260.312 | 62 |
| 5. | Predviden pričetek gradnje po 2023 (odseki za katere se je v letu 2022 pripravljala projektna dokumentacija) | 355.000 | 59.019 | 17 |
| 6. | Nadaljevanje gradnje | 59.617.000 | 59.055.714 | 99 |
| 7. | Zaključna dela na avtocestah predanih prometu do vključno 2022 | 3.408.200 | 2.175.522 | 64 |
| 8. | Ostale postavke | 9.559.600 | 8.063.714 | 84 |
| **Skupaj gradnja avtocest** | **89.558.800** | **76.797.639** | **86** |

### Projektna dokumentacija

| Zap. št. | Projektna dokumentacija | Rebalans poslovnega načrta2023 | Realizacija 2023 | Indeks realizacija/ rebalans poslovnega načrta |
| --- | --- | --- | --- | --- |
| 1. | KOSEZE–KOZARJE: razširitev v 6-pasovnico | 95.000 | 25.374 | 27 |
| 2. | Priključek Dragomer | 20.000 | 7.706 | 39 |
| 3. | 3. razvojna os sever: Velenje–Slovenj Gradec | 3.611.000 | 1.413.458 | 39 |
| 4. | 3. razvojna os sever: Šentrupert–Velenje | 3.583.000 | 725.213 | 20 |
| 5. | 3. razvojna os jug: Novo mesto–Maline (1. odsek - etapi 1 in 2) | 350.000 | 39.898 | 11 |
| 6. | 3. razvojna os jug: Novo mesto–Maline (1. odsek - etapi 3 in 4) | 2.328.000 | 444.267 | 19 |
| 7. | Priključek Slavček | 10.000 | 0 | - |
| 8. | Bertoška vpadnica - razširitev v štiripasovnico | 450.000 | 2.800 | 1 |
| 9. | 3. razvojna os jug: Maline–Metlika (Črnomelj) - 2. odsek | 2.505.000 | 2.524.643 | 101 |
| 10. | 3. razvojna os sever: Slovenj Gradec–Dravograd | 10.000 | 0 | - |
| **Skupaj projektna dokumentacija** | **12.962.000** | **5.183.358** | **40** |

**KOSEZE–KOZARJE: razširitev v 6-pasovnico**

Družba DARS je vlogo za izdajo gradbenega dovoljenja po integralnem postopku na MNVP (prej MOP) vložila 24. 12. 2020. Vloga za izdajo gradbenega dovoljenja je bila v letih 2021, 2022 večkrat dopolnjena (usklajevanje z mnenjedajalci). Zadnja dopolnitev po prejetih pripombah mnenjedajalcev je bila na MNVP oddana 14. 3. 2023. 2. 9. 2023 je MNVP družbo DARS seznanil s prejetimi mnenji mnenjedajalcev. Dokumentacija je bila javno razgrnjena 27. 10. 2023.

*Razlogi za odstopanje od plana: Do zamude prihaja zaradi dolgotrajnega postopka pridobivanja gradbenega dovoljenja (pridobivanje mnenj mnenjedajalcev, ki je v domeni MNVP, je trajalo dlje, kot načrtovano). Realizacija je nižja od predvidene, saj ni bilo mogoče nadaljevati z izdelavo dokumentacije PZI pred pridobitvijo gradbenega dovoljenja. Pripombe stranskih udeležencev in mnenja mnenjedajalcev lahko pomembno vplivajo na končne projektne rešitve. Podrobnejšo dokumentacijo PZI bo mogoče izdelati šele po izdanem GD.*

**Priključek Dragomer**

V letu 2023 so bile zaključene aktivnosti projektiranja. Pridobljeno je bilo pravnomočno GD, zaključena in prevzeta je bila vsa dokumentacija potrebna za gradnjo.

*Razlogi za odstopanje od plana: Ni bistvenih odstopanj, aktivnosti so zaključene.*

**3. razvojna os sever: Velenje–Slovenj Gradec**

Celotna trasa je razdeljena na 9 sklopov (A – Velenje, B-Škalsko Jezero, C-Škale, D-Gaberke, E-Velunja, F-Jenina, G-Podgorje, G1–priključek Podgorje, H-Konovo). Delitvi sledi izdelava projektne dokumentacije, pridobivanje mnenj pristojnih mnenjedajalcev, pridobivanje gradbenih dovoljenj, izvedba postopkov JN in izvedba gradnje. Parcelacija zemljišč, potrebnih za gradnjo, je zaključena, prav tako so zaključene GG raziskave.

Odkupljena so skoraj vsa zemljišča, potrebna za gradnjo. Odkupljeni so vsi objekti, predvideni za odstranitev po DPN.

GGH raziskave in PAR so zaključene. Izdelava PZI dokumentacije je v zaključni fazi, večina recenzij je zaključenih.

Pregled stanja izdelave DGD in PZI dokumentacije ter izdanih gradbenih dovoljenj po sklopih:

* **Sklop A – Velenje**: izdelava PZI projektne dokumentacije je v zaključni fazi. DGD dokumentacija je bila izdelana in predana 21. 7. 2023, do aprila 2024 pa bo PZI dokumentacija predana v recenzijo. 11. 11. 2022 je bila na MOP poslana prijava spremembe posega v okolje, na katero je MNVP 26. 4. 2023 odgovoril s sklepom, da za spremembo posega ni potrebno izvesti presoje vplivov na okolje in spreminjati že izdanega OVS. 10. 8. 2023 je bila na MNVP vložena zahteva za izdajo GD. Vloga je bila kasneje še dopolnjevana. Do konca decembra 2023 zadnje manjkajoče mnenje DRSV še vedno ni bilo pridobljeno.
* **Sklop B – Škalsko jezero + H – Konovo:** 21. 3. 2023 je potekala ustna obravnava s stranskimi udeleženci v postopku za pridobitev GD za 2. pododsek sklopa H. 12. 6. 2023 je MNVP izdal GD za 2. pododsek sklopa H. 4. 8. 2023 je stranski udeleženec vložil tožbo na izdano GD na Upravno sodišče RS. 10. 10. 2023 je družba DARS prejela dopis Upravnega sodišča RS, da se v 15 dneh izjasni do prejete tožbe. Odgovor na Upravno sodišče RS s strani družbe DARS je bil poslan 8. 11. 2023.
* **Sklop C – Škale:** Vloga za izdajo GD je bila vložena na MOP že v letu 2022. DGD dokumentacija je bila oddana 30. 11. 2021, PZI dokumentacija pa bo izdelana po pridobljenem pravnomočnem gradbenem dovoljenju. S strani MNVP je bila 23. 2. 2023 prejeta zahteva za dopolnitev vloge, na podlagi katere je bila vloga za GD dopolnjena 13. 3. 2023. V maju 2023 je bil rok za dopolnitev vloge zaradi nepridobljenega mnenja DRSV podaljšan do 20. 9. 2023. Ker zadnje manjkajoče mnenje DRSV še ni bilo pridobljeno, je bila 8. 9. 2023 poslana prošnja za podaljšanje roka za dopolnitev zahteve za izdajo GD. Do konca decembra 2023 zadnje manjkajoče mnenje DRSV še vedno ni bilo pridobljeno.
* **Sklop E – Velunja:** Vloga za izdajo GD je bila vložena na MOP že v letu 2021. Zaradi spremenjenih projektnih rešitev je bilo potrebno pričeti z izdelavo HH študije, s katero se preverja ustreznost rešitev na poplavnih območjih. DGD dokumentacija je bila zaključena novembra 2021, PZI dokumentacija pa je v zaključevanju in bo zaključena po pridobljenem pravnomočnem gradbenem dovoljenju. 17. 2. 2023 je bila vloga za izdano GD dopolnjena. Mnenje DRSV takrat še ni bilo pridobljeno, zato je MNVP na podlagi prošnje investitorja rok za dopolnitev vloge za izdajo GD podaljšal do 1. 9. 2023. 1. 9. 2023 je bila na MNVP poslana prošnja za podaljšanje roka za dopolnitev vloge za izdajo GD. 14. 9. 2023 je MNVP zavrnil zahtevo za izdajo GD. 20. 11. 2023 je bila na MNVP poslana ponovna zahteva za izdajo GD za celoten sklop E. 15. 11. 2023 pa je bilo pridobljeno še zadnje mnenje od DRSV. 29. 11. 2023 je MNVP posredoval vabilo stranskim udeležencem za priglasitev udeležbe v postopku za izdajo GD. V izdelavi je PZI dokumentacija za ureditev transportne poti po dolini Velunje.
* **Sklop G – Podgorje:** DGD dokumentacija je bila izdelana in predana konec leta 2022. Zahteva za izdajo GD je bila 22. 12. 2022 oddana na MNVP. 19. 5. 2023 je bila s strani MNVP prejeta zahteva za dopolnitev vloge za izdajo GD. Na podlagi prošnje investitorja z dne 2. 6. 2023 za podaljšanje roka za dopolnitev vloge zaradi še nepridobljenega mnenja DRSV je bil rok za dopolnitev vloge podaljšan do 24. 9. 2023. Pridobivanje mnenja DRSV, ki je še zadnje manjkajoče, še vedno poteka. 8. 9. 2023 je bila na MNVP poslana prošnja za podaljšanje roka za dopolnitev zahteve za izdajo GD z mnenjem DRSV, ki še ni pridobljeno. 27. 9. 2023 je MNVP zaradi še nepridobljenega mnenja DRSV zavrnil zahtevo za izdajo GD.

*Razlogi za odstopanje od plana: Realizacija je manjša od predvidene zaradi zamika terminskega plana. Decembra 2023 je bil sklenjen aneks k pogodbi za izdelavo projektne dokumentacije, s katerim se je rok izdelave posameznih sklopov podaljšal. Razlog za podaljšanje rokov je bil zamik izdelave PZI na sklopu A – Velenje zaradi pozne odločitve MOPE glede presoje vplivov na okolje ter zaradi izdelave HHŠ na več sklopih na zahtevo DRSV. Zaradi navedenega projektna dokumentacija ni bila zaključena, zato je bila realizacija na revidentski, inženirski in projektantski pogodbi manjša od predvidene.*

**3. razvojna os sever: Šentrupert–Velenje**

Projektna dokumentacija DGD in PVO sta bili izdelani aprila 2022; vloga za GD je bila podana na MOP 22. 4. 2022. 14. 6. 2022 je bila izvedena predstavitev projekta MOP. 24. 6. 2022 je bila vloga za GD dopolnjena. 3. 10. 2022 je bil s predstavniki MOP izveden terenski ogled trase. 22. 12. 2022 je MOP podal zahtevo za dopolnitev vloge za izdajo gradbenega dovoljenja, ki je bila dopolnjena 17. 2. 2023. 9. 5. 2023 je MNVP pozval pristojne mnenjedajalce k podaji mnenj. V juniju in juliju 2023 je potekalo usklajevanje s posameznimi mnenjedajalci. 8. 8. 2023 je MNVP podal seznanitev s prejetimi mnenji in zahtevo za dopolnitev. 18. 8. 2023 je MNVP posredoval negativno mnenje MKGP, Direktorata za kmetijstvo z zahtevami za izdajo mnenja. 31. 8. 2023 je MNVP posredoval dopolnjeno mnenje DRSV ter rok za dopolnitev zahteve za izdajo GD v 30 dneh. 12. 9. 2023 je bil poslan dopis/odgovor MKGP, Direktoratu za kmetijstvo na zahteve za izdajo mnenja s predlogom za sklic sestanka, v kolikor pojasnila ne bodo zadoščala za izdajo pozitivnega mnenja. 14. 9. 2023 je imel izdelovalec elaborata ocene vpliva na stanje voda, ki je strokovna podlaga PVO, delovni sestanek s pregledovalcem elaborata na DRSV. Glede na prejeta pojasnila izdelovalca SP se DRSV ni strinjal z ugotovitvijo, ki izhaja iz SP, da bodo predlagani omilitveni ukrepi zmanjšali vplive v zadostni meri. 18. 9. 2023 je bil izveden delovni sestanek na DRSV, na katerem je bilo dogovorjeno, da se pripravi pojasnilo z upoštevanjem izdelanih SP ter omilitvenih ukrepov, ki so bili že predlagani v DGD in PVO dokumentaciji. 29. 9. 2023 je bila na MNVP podana dopolnitev vloge za izdajo gradbenega dovoljenja z dokumentacijo DGD in PVO dopolnjeno na podlagi zahtev mnenjedajalcev DRSV, ZZRS, ZRSVN, MORS, MOPE, MKGP, Elektro Celje, Plinovodi, KP Velenje, Občina Braslovče, SŽ – Infrastruktura, d. o. o. 17. 11. 2023 je MNVP mnenjedajalce, ki še niso podali pozitivnega mnenja, seznanil z dopolnitvami zahteve za izdajo GD ter jih pozval, da v roku 30 dni podajo svoje mnenje. 4. 1. 2024 je MNVP na družbo DARS posredoval prejeta mnenja ter družbo DARS pozval, da v 30 dneh dokumentacijo za pridobitev gradbenega dovoljenja dopolni z manjkajočimi vsebinami, kot izhaja iz posredovanih mnenj, oziroma se do njih opredeli.

Vzporedno tečejo postopki izdelave PZI dokumentacije in recenzije le-te. Izdelujejo se sanacijski načrti za kmetije.

Težavo v postopku projektiranja predstavlja izvajanje GGH raziskav, ki v delu zaradi nesoglašanja lastnikov zemljišč niso bile izvedene, zaradi česar se je delno zamaknila faza izdelave PZI dokumentacije. V ta namen se prioritetno izvajajo odkupi zemljišč oziroma pričenjajo postopki razlastitev.

Aprila 2023 je bil izdelan elaborat faznosti in etapnosti gradnje, ki je traso razdelil na tri etape. Na podlagi tega in v povezavi z zagotavljanjem pravice graditi bo v nadaljevanju po seznanitvi javnosti možno vlogo za GD razdeliti na posamezne etape, predvidoma na ločeno etapo Šentrupert in etapi Podgora in Velenje.

*Razlogi za odstopanje od plana: Realizacija odstopa od plana porabe sredstev zaradi zamika terminskega plana. 2. 11. 2023 je bilo izdano soglasje naročnika k podaljšanju faznega roka predaje celotne PZI v vmesno recenzijo do 29. 3. 2024, ter končnega roka do 31. 12. 2024. Razlog za zamik pogodbenih rokov in končnega roka so težave pri pridobivanju soglasij lastnikov zemljišč za GGH raziskave in odkupih zemljišč, posledično nezmožnost izvedbe raziskav in zamik izdelave PZI dokumentacije, recenzij in revizij. Glede na zamik pogodbenih rokov projektna dokumentacija ni bila zaključena, zato je prišlo do zmanjšanega obsega obračuna izvedenih storitev projektanta, inženirja in revidenta.*

**3. razvojna os jug: Novo mesto–Maline (1. odsek – etapi 1 in 2)**

Vsa projektna dokumentacija za izvedbo del in za pridobitev GD je bila predhodno že izdelana.

Oktobra 2021 je bilo izdano GD za traso. Na izdano GD so bile vložene 4 tožbe na Upravno sodišče RS, na katere so bili podani odgovori na tožbo. 8. 6. 2022 je na upravnem sodišču RS potekala glavna obravnava v tožbi CI 3RO. Glede na vloženo tožbo CI je Upravno sodišče RS v juliju 2022 izdalo sodbo, s katero je odpravilo GD in vrnilo zadevo na MOP v ponoven postopek. Glede na sodbo Upravnega sodišča RS je bila s projektantom oz. izdelovalcem PVO v juliju 2022 opravljena analiza potrebnih dopolnitev in uskladitev.

10. 1. 2023 je bilo v ponovljenem postopku pridobitve GD pridobljeno pozitivno mnenje ZVKDS. V nadaljevanju je MNVP 7. 2. 2023 ARSO zaprosil za izdajo mnenja, na katerega je ARSO 1. 3. 2023 izdal pozitivno mnenje. MNVP (prej MOP) je 6. 3. 2023 stranske udeležence v postopku seznanil z novo prejetimi mnenji.

GD v ponovljenem postopku je bilo izdano 3. 7. 2023. Zadnja vročitev GD je bila 21. 7. 2023. Upravno sodišče RS je bilo 25. 8. 2023 zaprošeno za posredovanje vseh morebitno vloženih tožb na izdano GD. 25. 9. 2023 je bila s strani Upravnega sodišča RS na družbo DARS posredovana tožba CI 3RO na izdano GD in postavljen 30-dnevni rok za pripravo odgovora na tožbo. Odgovor na tožbo je bil 23. 10. 2023 posredovan na Upravno sodišče RS. Sporazum o ureditvi medsebojnih razmerij v zvezi z ureditvijo transportne poti za izgradnjo hitre ceste na odseku od priključka Novo mesto vzhod do priključka Osredek, 1. in 2. etape 3. razvojne osi jug ter izvedbo drugih prostorskih ureditev z MO Novo mesto še ni podpisan in je v končnem usklajevanju. Sporazumi/pogodbe med družbo DARS ter Elektro Ljubljana (Sporazum o izvedbi in financiranju NN in SN vodov v sklopu projektiranja in izgradnje projekta »3. Razvojna os jug od AC A2 Ljubljana–Obrežje pri Novem mestu do priključka Maline«), Istrabenzom (Sporazum o izvedbi in financiranju distribucijskega plinovoda v sklopu projektiranja in izgradnje projekta »3. Razvojna os jug od AC A2 Ljubljana–Obrežje pri Novem mestu do priključka Maline«) in Plinovodi (Pogodba o ureditvi medsebojnih razmerij v zvezi s prestavitvijo prenosnega plinovoda M4 v okviru gradnje hitre ceste, na odseku od priključka Novo mesto vzhod do priključka Osredek, ter Pogodba o načinu plačila stroškov, nastalih v zvezi s prestavitvijo prenosnega plinovoda M4 v okviru gradnje hitre ceste, na odseku od priključka Novo mesto vzhod do priključka Osredek) so podpisani.

Razlogi za odstopanje od plana: Realizacija je bila manjša od predvidene, saj kljub pričakovanjem zaradi še vedno trajajočih postopkov na Upravnem sodišču RS GD še ni pravnomočno. Zaradi tega ni bilo možno zaključiti z aktivnostmi za izdelavo projektne dokumentacije (PZI projektna dokumentacija mora namreč biti glede na Pravilnik o projektni in drugi dokumentaciji ter obrazcih pri graditvi objektov skladna s pravnomočnim GD) in tudi ne finančno dokončno zaključiti pogodbenih obveznosti.

**3. razvojna os jug: Novo mesto–Maline (1. odsek – etapi 3 in 4)**

V recenzijo so predana GG poročila viškov materiala. V februarju 2023 je bil izdelan DGD in PVO. Izdelovala se je PZI dokumentacija, del PZI dokumentacije je predan v recenzijo. Sprejeta je bila odločitev, da se na lokaciji Težka voda – zahod predvidi Tip 2 spremljajočega objekta s parkiriščem za izločanje tovornih vozil. Na lokaciji Težka voda - vzhod se predvidi Tip 1 spremljajočega objekta, ki predvideva program in vsebino malih počivališč. Dne 5. 7. 2023 je MZI izdal odločbo – odobritev odstopanj od projektnih pogojev iz Uredbe o tehničnih normativih in pogojih za projektiranje cestnih predorov v RS za predor Gorjanci. Podpisan je bil aneks za podaljšanje vmesnih pogodbenih faznih rokov in končnega pogodbenega roka do konca leta 2024. V pripravi je aneks za dodatna dela. Stanje pridobljenih dokazil o pravici graditi na 3. etapi je 90 %, na 4. etapi pa 74 % glede na potrebne površine. Zahteva za izdajo GD po integralnem postopku je bila vložena na MNVP 28. 2. 2023, dopolnitve pa 16. 3. 2023, 24. 4. 2023, 17. 5. 2023 in 27. 12. 2023. Pridobljeno je bilo GD za razširitev ACB Novo mesto.

*Razlogi za odstopanje od plana: Projektantu je bilo odobreno podaljšanje pogodbenega roka, ter s tem povezano podaljšanje izvajanje posameznih aktivnosti izdelave in predaje projektne dokumentacije. Na podlagi poziva MNVP je bilo treba namreč do konca decembra 2023 dopolniti DGD dokumentacijo, kar je zahtevalo dodatni čas projektanta za dopolnitev DGD in PVO dokumentacije, ter je vplivalo na dokončanje oz. predaje še preostalih načrtov vmesne faze PZI in elaboratov, ki so bila predvidena za predajo v letu 2023. Glede na navedeno dejstvo projektant ni izvedel vseh prvotno planiranih aktivnosti v letu 2023 oz. v pogodbenem faznem roku, kot je bil določen s pogodbo in aneksom št. 2. Pogodbeni fazni rok za predajo vmesne faze PZI z vsemi elaborati v recenzijo/revizijo, ter s tem povezan obračun izvedenih del se je glede na vlogo projektanta podaljšal. Glede na navedeno se je časovna in finančna pogodbena realizacija, kot je bila predvidoma v letu 2023 prenesla v leto 2024.*

**Priključek Slavček**

V skladu z veljavnim dogovorom in sporazumom med družbo DARS, MOK in DRSI, MOK zagotavlja sredstva za financiranje priprave projektne in investicijske dokumentacije ter stroške inženirja. Družba DARS mora po prejemu dokumentacije refundirati del sredstev. Zaradi spremenjenih prometnih razmer, vstopa Republike Hrvaške v Schengensko območje, je družba DARS pričela s postopkom JN za izdelavo elaborata preveritve izvedbe krožnega križišča Šmarske in Istrske ceste (krožišče Vina Koper). V elaboratu je predvidena izdelava petih možnih scenarijev ureditve območja in izdelave IDZ najugodnejše variante. Predstavitev izbrane variante se bo izvedla v prvi polovici leta 2024.

*Razlogi za odstopanje od plana: Glede na zgoraj navedeno se realizacija zamika v leto 2024.*

**Bertoška vpadnica – razširitev v štiripasovnico**

MOK je meseca julija 2017 na osnovi Dogovora podpisala pogodbo za izdelavo projektne dokumentacije PGD in PZI, družba DARS pa v mesecu decembru 2017 pogodbo za izvedbo recenzije. Konec meseca septembra 2018 je bila zaključena IDZ faza projektne dokumentacije, ki je definirala predvideni obseg gradbenih del. Gradnja se bo izvajala kot VDJK, zato je bila izdelana dokumentacija PZI, za katero je bilo aprila 2023 izdano potrdilo o opravljeni recenziji. Po izvedeni recenziji je bilo pridobljeno še soglasje DRSI k projektni dokumentaciji. Projektna dokumentacija PZI je izdelana. V izdelavi je investicijski program, pri čemer je za dokončno določitev virov in dinamike financiranja potrebno predhodno uskladiti dogovor o sofinanciranju. MOK pridobiva soglasja upravljavcev državnega premoženja na zemljiščih v lasti RS, ki so v območju posega. Družba DARS je na DRSI 14. 4. 2023 posredovala osnutek Sporazuma o ureditvi medsebojnih razmerij v zvezi z izgradnjo in financiranjem razširitve Bertoške vpadnice v štiripasovnico, DRSI je pripombe podala 8. 8. 2023. Aktivnosti usklajevanja sporazuma so v teku.

*Razlogi za odstopanje od plana: Skladno s podpisanim dogovorom je družba DARS dolžna MOK povrniti stroške izdelave projektne dokumentacije. Stroški izdelave projektne dokumentacije se vštevajo v vrednost investicije, zato bodo sredstva MOK s strani družbe DARS refundirana po podpisu sporazuma o sofinanciranju.*

**3. razvojna os jug: Maline–Metlika (Črnomelj) – 2. odsek**

Pogodbi za izdelavo projektne dokumentacije DGD in PZI na pododsekih A in B sta bili podpisani 19. 1. 2023. Od februarja 2023 dalje so bili v teku izdelava geodetskega načrta, geološko geomehanske raziskave terena, laboratorijske preiskave vzorcev raziskav in izdelava projektne dokumentacije (strokovnih podlag za DGD in PVO); potekale so sprotne recenzije optimiziranih rešitev trase in objektov. 25. 4. 2023 je bila podana vloga za podajo projektnih pogojev mnenjedajalcev za pododsek A, 5. 5. 2023 pa vloga za projektne pogoje za pododsek B. Do 30. 9. 2023 so bili pridobljeni vsi projektni pogoji na pododsekih A in B. Iz prejetih projektnih pogojev DRSV izhaja, da je potrebno na območju sprememb poteka potoka Sušica izdelati novelacijo predhodne hidrološko hidravlične analize za novo načrtovano stanje, skupaj s kartami erozijske nevarnosti. Čas izdelave takšne analize je 3,5 meseca od potrditve naročila, kar predstavlja oviro v sledenju prvotnemu terminskemu planu za pododsek B. Posamezni mnenjedajalci so bili neodzivni pri izdaji projektnih pogojev, ki so potrebni za izdelavo DGD in PZI projektne dokumentacije. Težavo so predstavljali tudi nedorečeni projektni pogoji mnenjedajalca Slovenske železnice glede načina gradnje železniškega podvoza in obsega zapore železniškega prometa, kar vpliva na zasnovo in izbor tehnologije gradnje železniškega podvoza. V tej zvezi je bila na mnenjedajalca 27. 6. 2023 poslana vloga za dopolnitev in razjasnitev projektnih pogojev. Zaradi neugodnih GGH razmer (nosilna podlaga se nahaja precej globoko) na območju nadvoza 4-2 je bila zasnova nadvoza potrjena 28. 9. 2023, po izvedbi dodatnih GGH raziskav.

Izvajalec pododseka B je zaradi vsega navedenega 26. 6. 2023 podal predlog naročniku, da se pogodbeni fazni rok za predajo PZI dokumentacije z vsemi elaborati v vmesno recenzijo iz 14. 8. 2023 podaljša do 23. 10. 2023. 1. 8. 2023 je bil sklenjen aneks št. 1 k pogodbi za projektiranje pododseka B za podaljšanje pogodbenega faznega roka do 23. 10. 2023.

Izvajalec pododseka B je 1. 9. 2023 naročniku posredoval predlog za podaljšanje pogodbenega faznega roka za predajo DGD in končnega PVO, ki se prilagodi roku za predajo PZI dokumentacije z vsemi elaborati v vmesno recenzijo, tako da se podaljša do 22. 11. 2023. Naročnik je 4. 9. 2023 podal soglasje k predlogu.

V septembru 2023 so potekala usklajevanja tangenc hitre ceste in komunalne infrastrukture z upravljavci. Projektant je IDZ navezave na HR oddal 29. 9. 2023.

Sprejeta je bila odločitev, da se na lokaciji Gradnik – vzhod predvidi Tip 3 spremljajočega objekta z obojestranskim dostopom. Na lokaciji Poštni hrib se predvidi Tip 5 spremljajočega objekta – izključno parkirišče za izločanje tovornih vozil. 18. 10. 2023 je projektant naročniku predstavil tehnologijo gradnje pododseka A in B. Glede na ugotovitve projektanta o omejeni možnosti uporabe viškov izkopanega materiala za gradnjo posameznega pododseka, je bil v nadaljevanju v pripravi elaborat, s katerim se je na podlagi rezultatov GGH raziskav proučila tehnologija gradnje ter s tem povezana časovnica gradnje pododsekov A in B, ter etape 3 in 4 prvega odseka 3RO jug.

24. 11. 2023 je bil sklenjen aneks št. 1 k pogodbi za pododsek A za nominacijo dodatnih podizvajalcev in strokovnjakov ter podaljšanje vmesnih pogodbenih rokov. 28. 11. 2023 je bil sklenjen aneks št. 2 k pogodbi za pododsek B za podaljšanje pogodbenih faznih rokov, nominacijo dodatnih podizvajalcev in strokovnjakov ter za spremembo obsega del.

V izdelavi so PVO, DGD in elaborati vplivov na okolje.

Izvedeno je bilo JN in uvedba v delo z izvajalcem izdelave IP. 3. 8. 2023 je bil predan osnutek IP v pregled inženirju. Uprava DARS je IP potrdila 18. 10. 2023. 20. 10. 2023 je bil IP posredovan v pregled in potrditev na MZI.

18. 7. 2023 je bila sklenjena pogodba z izvajalcem za prenos lege parcel. V decembru 2023 so bile mejne obravnave končane, izdelujejo se elaborati parcelacij.

27. 12. 2023 je bil izdan sklep za podaljšanje datuma zaključka operacije v postopku sofinanciranja projekta s strani ESRR do 30. 11. 2024.

V teku sta JN za revizijo zahtevnih objektov na pododsekih A in B in za izvedbo odkupov in premoženjskopravnih ureditev nepremičnin.

**3. razvojna os sever: Slovenj Gradec–Dravograd**

V letu 2023 ni bilo aktivnosti na predmetnem odseku.

*Razlogi za odstopanje od plana: V teku je sprejemanje DPN. Postavka in predvidena sredstva so planirana zato, da se po sprejemu DPN lahko takoj prične s postopki izbire izvajalca strokovno svetovalnih storitev za izdelavo DGD in PZI projektne dokumentacije ter pridobivanje vseh dovoljenj za gradnjo.*

### Predviden pričetek gradnje v 2023 (odseki, za katere je bil v letu 2023 načrtovan začetek gradnje)

| Zap. št. | Predviden pričetek gradnje | Rebalans poslovnega načrta2023 | Realizacija 2023 | Indeks realizacija/ rebalans poslovnega načrta |
| --- | --- | --- | --- | --- |
| 1. | HAJDINA–ORMOŽ: Markovci–Gorišnica | 150.000 | 494.820 | 330 |
| 2. | Priključek Dragomer | 2.799.000 | 1.660.505 | 59 |
| 3. | 3. razvojna os jug: Novo mesto–Maline (1. odsek - etapi 1 in 2) | 40.000 | 10.486 | 26 |
| 4. | 3. razvojna os sever: Šentrupert–Velenje | 500.000 | 57.002 | 11 |
| 5. | Bertoška vpadnica - razširitev v štiripasovnico | 168.000 | 37.500 | 22 |
| **Skupaj predviden pričetek gradnje** | **3.657.000** | **2.260.312** | **62** |

**HAJDINA–ORMOŽ: Markovci–Gorišnica**

Projektna dokumentacija PGD in PZI je izdelana, v teku je še pregled in dopolnitev popisov del. Izdelano je bilo PVO. Vloga za pridobitev GD po integralnem postopku je bila na MOP posredovana 7. 2. 2020. Zaradi zahtev ARSO (v segmentu hrup) in ZRSVN je potrebna izdelava dodatnih elaboratov in dopolnitev PVO, za katere je potrebno predhodno pridobiti izvajalce.

Dopolnitev PVO je bila posedovana na MOP 2. 9. 2022. ZRSVN je oktobra 2022 izdal pozitivno mnenje. Dne 11. 1. 2023 je družba DARS dopolnila vlogo za IGD z novim katastrskim elaboratom in vodilno mapo DGD. Na portalu eUprave je bila 21. 3. 2023 objavljena javna razgrnitev, ki je potekala do 20. 4. 2023. Pripomb ni bilo. Ustna obravnava je bila razpisana za 22. 6. 2023, pripomb prav tako ni bilo. Na podlagi odločbe o plačilu odškodnine zaradi spremembe namembnosti kmetijskega zemljišča v zvezi z izdajo gradbenega dovoljenja v integralnem postopku za gradnjo GC Markovci–Gorišnica je bilo plačilo izvedeno 23. 8. 2023. S strani MNVP je družba DARS prejela sklep o podaljšanju roka za dopolnitev dokumentacije za izdajo IGD z rokom do 25. 9. 2023.

Izdelana je novelacija investicijskega programa, saj je bil obstoječi investicijski program izdelan in potrjen že leta 2018. JN (1. faza – sposobnost) za gradnjo celotnega odseka Markovci–Gorišnica–Ormož je bilo objavljeno 14. 9. 2020. IGD je bilo po več kot 3 in pol letih končno pridobljeno 19. 10. 2023, v teku je odločitev o pravnomočnosti IGD. Potrjen je bil pričetek postopka 2. faze JN za izbor izvajalca gradnje skupaj z odsekom Gorišnica–Ormož. Potekala je priprava razpisne dokumentacije za oba razpisa za objavo na portalu JN. Aktivnosti gradnje se bodo pričele leta 2024 in bodo trajala 30 mesecev.

*Razlogi za odstopanje od plana: Zamaknili so se roki za pridobitev IGD in posledično tudi aktivnosti gradnje same glavne ceste na obravnavanem odseku. Višja realizacija je posledica plačila odškodnine zaradi spremembe namembnosti kmetijskega zemljišča v zvezi z izdajo GD v integralnem postopku, kar ni bilo planirano.*

**Priključek Dragomer**

Uvedba v delo izvajalca PAR je bila izvedena 17. 7. 2023. Uvedba v delo izvajalca gradbenih del je bila izvedena 31. 7. 2023. Uvedba v delo izvajalca zunanje kontrole kakovosti je bila izvedena 4. 8. 2023. Na terenu so se večinsko izvajala pripravljalna in zemeljska dela ter nekaj del odvodnjavanja. Dela na gradbišču so tekla po terminskem planu, ki ga je pripravil izvajalec po uvedbi v delo.

*Razlogi za odstopanje od plana: Postopek podpisa pogodbe pri soinvestitorjih se je zavlekel in gradnja se je pričela šele v 2. polovici leta.*

**3. razvojna os jug: Novo mesto–Maline (1. odsek – etapi 1 in 2)**

Po pridobitvi gradbenega dovoljenja v oktobru 2021 je bila objavljena 2. faza JN za izbor izvajalca gradbenih del. Postopek 2. faze JN oddaje del je prekinjen do pravnomočnosti GD. V letu 2023 je naročena novelacija investicijskega programa.

*Razlogi za odstopanje od plana: Po izdani sodbi na GD iz leta 2021 je bilo v juliju 2023 ponovno izdano GD. Civilna iniciativa 3RO je vložila tožbo tudi na to GD. Postopek poteka na Upravnem sodišču RS.*

**3. razvojna os sever: Šentrupert–Velenje**

Izvedena je bila 1. faza JR za priznanje sposobnosti izvajalcem gradbenih del za etapo Šentrupert. Odločitev o priznanju sposobnosti izvajalcem je pravnomočna. Izveden je tudi del odstranitve objektov, predvidenih za rušenje.

*Razlogi za odstopanje od plana: Glede na stanje aktivnost projektiranja, pridobivanja nepremičnin in gradbenih dovoljenj so aktivnosti pričetka gradnje zamaknjene v leto 2024.*

**Bertoška vpadnica - razširitev v štiripasovnico**

Izdelana je projektna dokumentacija PZI, katere naročnik je MOK. Dela se bodo izvajala kot VDJK. Sofinancerski sporazum med družbo DARS, MOK in MZI-DRSI še ni bil podpisan.

*Razlogi za odstopanje od plana: Pričetek gradnje se zamika v odvisnosti od izgradnje Serminske vpadnice.*

### Predviden pričetek gradnje po 2023 (odseki za katere se je v letu 2023 pripravljala projektna dokumentacija)

| Zap. št. | Predviden pričetek gradnje po 2023 | Rebalans poslovnega načrta2023 | Realizacija 2023 | Indeks realizacija/ rebalans poslovnega načrta |
| --- | --- | --- | --- | --- |
| 1. | KOSEZE–KOZARJE: razširitev v 6-pasovnico | 22.000 | 20.480 | 93 |
| 2. | JAGODJE–LUCIJA | 253.000 | 38.539 | 15 |
| 3. | 3. razvojna os jug: Novo mesto–Maline (I. odsek - etapi 3 in 4) | 80.000 | 0 | - |
| **Skupaj predviden pričetek gradnje po 2023** | **355.000** | **59.019** | **17** |

**KOSEZE–KOZARJE: razširitev v 6-pasovnico**

Izvedena je bila rušitev pridobljenih nepremičnin.

**JAGODJE–LUCIJA**

V pripravi so bili dogovori o sporazumni razvezi pogodb, saj potrebno novelacijo projektne dokumentacije ni možno zagotoviti v okviru obstoječih pogodb s projektanti. Izvedena je bila rušitev zadnjega objekta na trasi HC.

*Razlogi za odstopanje od plana: Dogovor o sporazumni razvezi še ni bil usklajen s pogodbenim partnerjem.*

**3. razvojna os jug: Novo mesto–Maline (1. odsek - etapi 3 in 4)**

Pričele so se aktivnosti razpisa JN za Inženirja za opravljanje strokovnih in inženirskih storitev za državno cesto 3. razvojna os jug, od priključka Osredek do priključka Maline (3. in 4. etapa) za fazo gradnje ter ostalih inženirskih storitev po gradnji.

*Razlogi za odstopanje od plana: Zamaknili so se roki za pridobitev GD in posledično tudi aktivnosti gradnje same HC na obravnavanem odseku.*

### Nadaljevanje gradnje

| Zap. št. | Nadaljevanje gradnje | Rebalans poslovnega načrta2023 | Realizacija 2023 | Indeks realizacija/ rebalans poslovnega načrta |
| --- | --- | --- | --- | --- |
| 1. | Predor Karavanke - dograditev | 30.181.000 | 31.567.185 | 105 |
| 2. | 3. razvojna os sever: Velenje–Slovenj Gradec | 26.259.000 | 26.893.190 | 102 |
| 3. | ŠENTVID–KOSEZE | 2.310.000 | 137.321 | 6 |
| 4. | HAJDINA–ORMOŽ: Gorišnica–Ormož | 500.000 | 100.169 | 20 |
| 5. | RAZDRTO–VIPAVA: Rebrnice - protivetrna zaščita | 76.000 | 41.759 | 55 |
| 6. | KLANEC–ANKARAN: Navezava na Luko Koper; II. faza (Serminska vpadnica) | 291.000 | 316.090 | 109 |
| **Skupaj nadaljevanje gradnje** | **59.617.000** | **59.055.714** | **99** |

**Predor Karavanke - dograditev**

Do vključno 31. 12. 2023 so bila v predoru izvedena naslednja dela:

* Izkop in vgradnja podpornih ukrepov v kaloti do stacionaže 3055 m.
* Izkop in vgradnja podpornih ukrepov v stopnici do stacionaže 3020 m.
* Izkop in vgradnja talnega oboka iz brizganega betona do 2806 m.
* Temelj notranje obloge – zahodna stran do stacionaže 2518 m.
* Temelj notranje obloge – vzhodna stran do stacionaže 2505 m.
* Vgradnja talnega oboka iz litega in polnilnega betona do stacionaže 2184 m.
* Hidroizolacija predora do stacionaže 2026 m.
* Notranja betonska obloga do stacionaže 1937 m.
* Vmesna stropna plošča do stacionaže 895 m.
* Pridobljeno uporabno dovoljenje za most M-2.
* Zaključena so gradbena dela na mostu M-1.

Izveden je bil izkop in vgradnja podpornih ukrepov v dveh prečnikih (EQ19, GQ20) in v prezračevalnem prečniku LQ3. V sklopu izkopa glavne predorske cevi je bila izvedena odstavna niša (PBN3).

Izkopni material se je vgrajeval na lokacijah viškov izkopa, predvidenih v DPN. Zaključeno je bilo nasipavanje materiala na lokaciji G, C in M.

Zunaj predora so se izvajala dela pri izgradnji portalnega objekta in ventilatorske postaje. Izvedene so bile prestavitve komunalnih vodov ter obstoječe infrastrukture portalnega objekta. Izvedena je bila temeljna plošča ventilatorske postaje ter podzemni prehoda iz obstoječega objekta do nove portalne galerije, podzemni del objekta pri vzhodni predorski cevi ter stene prvega nadstropja portalne stavbe vključno s stropno ploščo.

Zaključila se je obnova napajalnega cevovoda hidrantnega omrežja v obstoječi cevi od portala predora do vodohrana Presušnik.

V letu 2023 se je izvedel JR in pridobilo izvajalca za izvedbo ESO za paket 1, ki vključuje prezračevanje, sredno napetost, hidrantno omrežje in opremo portalnih zgradb. Sočasno se je izdelovala projektna in razpisna dokumentacija za ESO – paket 2, ki vključuje nizko napetost, komunikacijsko opremo, prometno signalizacijo, požarni sistem, razsvetljavo in vso ostalo opremo.

Po dogovoru med Asfinag in družbo DARS je postopek razpisa tako za ESO paket 1 kot paket 2 vodila avstrijska stran.

*Razlogi za odstopanje od plana: Realizacija je višja od planirane zaradi višje realizacije izvajalca v tekočem letu ter obračuna pogodbene valorizacije – tako na pogodbi z izvajalcem gradbenih del kot tudi na vseh ostalih pogodbah (inženir, geološko geotehnična spremljava, zunanja kontrola in varstvo in zdravje pri delu). V letu 2023 je bil z izvajalcem gradbenih del sklenjen aneks k pogodbi, s katerim se je spremenil indeks, po katerem se je obračunavala valorizacija, in sicer se je indeks GZS zamenjal s strukturnim indeksom za projekt Karavanke.*

**3. razvojna os sever: Velenje–Slovenj Gradec**

Pravnomočni sta odločitvi naročnika o priznanju sposobnosti (1. faza JN za pridobitev izvajalca gradbenih del) za sklop C – Škale in sklop E – Velunja. V letu 2023 je bila na sklopu G – Podgorje izvedena 1. faza postopka JN za priznanje sposobnosti za pridobitev izvajalca gradbenih del, odločitev naročnika o priznanju sposobnosti je pravnomočna. V letu 2023 je bila izvedena tudi 2. faza postopka JN (zbiranje ponudb) za pridobitev izvajalca gradbenih del za sklop B – Škalsko jezero in sklop H – Konovo, podpisana je bila pogodba z izvajalcem in pričeta gradnja na sklopu B in H - 1. pododsek. Na sklopu F – Jenina se je nadaljevala gradnja.

*Razlogi za odstopanje od plana: Realizacija je višja od planirane zaradi višje realizacije izvajalcev v tekočem letu.*

**ŠENTVID–KOSEZE**

V letu 2023 je bilo pridobljeno pravnomočno GD za 3. etapo - območje podpornega zidu kmetije Babnik. Prav tako bo za vse tri etape zaključena novelacija PZI projektne dokumentacije skladno z novo gradbeno zakonodajo, za katero se je izvedla recenzija. Pripravljena je osnovna dokumentacija za izvedbo JN za gradnjo s pričetkom postopka.

*Razlogi za odstopanje od plana: Pričetek gradnje se je terminsko zamaknil v leto 2024 s predhodnim zaključkom JN in izbora izvajalca.*

**HAJDINA–ORMOŽ: Gorišnica–Ormož**

Projektna dokumentacija PGD in PZI je izdelana in predana, v teku je še pregled in dopolnitev popisov del. Za odsek je bilo pravnomočno GD pridobljeno v letu 2007, ki je zaradi pričetka gradnje veljavno. GD za most čez kanal HE Formin in nadvoz Ormož je bilo pridobljeno v letu 2019. Novelacija investicijskega programa za odsek Gorišnica–Ormož je bila dne 28. 3. 2018 potrjena s sklepom ministra. Gradnja viadukta Sejanca do 1. faze je bila decembra 2019 zaključena.

Izdelana je bila novelacija številka 2 IP, saj je bil obstoječi IP izdelan in potrjen že leta 2018. JN (1. faza – sposobnost) za gradnjo celotnega odseka Markovci–Gorišnica–Ormož je bilo objavljeno 14. 9. 2020. Odločitev o priznanju sposobnosti ponudnikom je pravnomočna. 2. faza razpisa za izvajalca gradbenih del se bo nadaljevala po pridobitvi pravnomočnega IGD na odseku Markovci–Gorišnica, saj se oba odseka razpisujeta skupaj. Vsa GD so pridobljena. Potrjen je bil pričetek postopka 2. faze JN za izbor izvajalca gradnje skupaj z odsekom Gorišnica–Ormož. Uprava DARS je potrdila pričetek postopka JN za pridobitev izvajalca strokovnih in inženirskih storitev za izvedbo gradnje in po končani gradnji. Potekala je priprava razpisne dokumentacije za oba razpisa za objavo na portalu JN. Aktivnosti gradnje se bodo pričele leta 2024 in bodo trajala 30 mesecev.

*Razlogi za odstopanje od plana: Zaradi izredno dolgotrajnega pridobivanja IGD za odsek Markovci–Gorišnica so nastale več kot 3 in pol letne zamude, ki se bodo odražale na toliko poznejšem pričetku gradnje tudi tega odseka, saj se oba odseka, Markovci–Gorišnica in Gorišnica–Ormož gradita sočasno. Zaradi velikih globalnih podražitev je bila izdelana novelacija investicijske dokumentacije.*

**RAZDRTO–VIPAVA: Rebrnice – protivetrna zaščita**

V letu 2023 je bila 1. 2. 2023 sprejeta odločitev DKOM št. 018-151/2022-8, s katero je ugodila zahtevku Kolektor CPG d.o.o., da se razveljavi odločitev o priznanju sposobnosti skupini kandidatov GP KRK d.d. in Dalekovod d.d. za sodelovanje v 2. fazi postopka oddaje JN. Na tej podlagi je bila v 1. fazi postopka JN priznana sposobnost ponudniku vseh predvidenih del ter so se izvajale aktivnosti priprave razpisne dokumentacije za pričetek postopka 2. faze JN - za 1. sklop.

*Razlogi za odstopanje od plana: Realizacija je nižja od planirane zaradi zahteve po reviziji enega izmed ponudnikov pri izvedbi 1. faze postopka JN.*

**KLANEC–ANKARAN: Navezava na Luko Koper; II. faza (Serminska vpadnica)**

Izdelana je bila projektna dokumentacija faze PGD in PZI za Serminsko vpadnico, ki jo je potrebno zaradi spremembe zakonodaje, spremenjenega stanja v prostoru, naknadno sprejetih navodil družbe DARS in vzpostavitve cestninjenja, novelirati. V predhodnem postopku na ARSO je bil sprejet sklep, da presoja vplivov na okolje ni potrebna. V januarju 2021 je bil s projektantom podpisan Dogovor o sporazumnem zaključku pogodbe za projektiranje PGD in PZI dokumentacije. Družba DARS je pričela nov postopek JN za novelacijo projektne dokumentacije. Dne 24. 8. 2021 je bila izvajalcu posredovana v podpis pogodba, skupaj z obvestilom o pravnomočnosti odločitve o oddaji naročila, projektant je bil 27. 9. 2021 uveden v delo. Projekt DGD/PZI in pridobivanje manjkajočih mnenj je bilo končano, projekt je bil tudi dopolnjen po recenziji ter oddan naročniku, družbi DARS. Novelacija investicijske dokumentacije je bila izdelana in potrjena s strani naročnika, družbe DARS. Dne 16. 6. 2023 je bila posredovana v pregled in potrditev na MZI. Sklep o potrditvi investicijske dokumentacije je bil podpisan 11. 10. 2023. S sofinancerjema Petrol in Elektro Primorska sta bila podpisana sofinancerska sporazuma, z DRSI in MOK pa je bil sporazum v mesecu februarju 2024 dokončno usklajen. Dne 14. 6. 2023 je bila na MNVP posredovana vloga za pridobitev gradbenega dovoljenja. Zaradi sklepa ARSO, da presoja vplivov na okolje ni potrebna, se pridobiva GD brez OVS. GD je bilo izdano 20. 12. 2023. Postopki JN za gradnjo so se pričeli novembra 2023. JN za gradnjo je bilo objavljeno februarja 2024.

### Zaključna dela na avtocestah predanih prometu do vključno 2022

| Zap. št. | Zaključna dela na avtocestah predanih prometu do vključno 2022 | Rebalans poslovnega načrta2023 | Realizacija 2023 | Indeks realizacija/ rebalans poslovnega načrta |
| --- | --- | --- | --- | --- |
| 1. | Pomurski krak | 7.700 | 0 | - |
| 2. | Štajerski krak | 3.500 | 13.916 | 398 |
| 3. | Primorski krak | 1.417.000 | 320.151 | 23 |
| 4. | Vipavski krak | 1.369.000 | 1.233.393 | 90 |
| 5. | Gorenjski krak | 27.600 | 0 | - |
| 6. | Dolenjski krak | 24.200 | 18.113 | 75 |
| 7. | Podravski krak | 559.200 | 589.949 | 105 |
| **Skupaj zaključna dela na avtocestah predanih prometu do vključno 2022** | **3.408.200** | **2.175.522** | **64** |

**Pomurski krak**

Izvajale so se aktivnosti Inženirja vezane na spremljavo objektov v garancijski dobi, aktivnosti v zvezi z urejanjem zemljiškoknjižnih zadev in aktivnosti vezane na arhiviranje projektne dokumentacije.

*Razlogi za odstopanje od plana: Vsa dosežena realizacija je skladno z računovodskimi standardi knjižena v stroške, ker ne povečujejo vrednosti investicije.*

**Štajerski krak**

Izvajale so se aktivnosti Inženirja vezane na spremljavo objektov v garancijski dobi, aktivnosti v zvezi z urejanjem zemljiškoknjižnih zadev in aktivnosti odstranitve preostalih objektov na odsekih predhodno že predanim prometu.

*Razlogi za odstopanje od plana: Razlog povečane realizacije je zamik aktivnosti dokončanja odstranitve preostalih objektov v leto 2023.*

**Primorski krak**

Izvajale so se aktivnosti v okviru garancijskih dob, arhiviranje dokumentacije in izvedba sanacij na odseku HC Koper–Izola (obstoječi fekalni kanal, EKK VN 110 kV). Na odseku AC Klanec–Ankaran se je usklajevala dokumentacija JN za dokončno ureditev neurejenih zemljišč po pogojih Uredbe o lokacijskem načrtu za avtocesto na odseku Klanec–Sermin (Uradni list RS, št. 51/99).

*Razlogi za odstopanje od plana: Na odseku HC Koper–Izola je odstopanje predvsem posledica še nedoseženega dogovora družbe DARS in ELES v zvezi z sanacijo elektro kabelske kanalizacije EKK VN 110 kV. Na odseku AC Klanec–Ankaran se je izvedba dokončne ureditve neurejenih zemljišč zamaknila v leto 2024.*

**Vipavski krak**

Na Rebrnicah se je v letu 2023 zaključil zadnji cikel 10 letnega geotehničnega monitoringa. Izdelana so bila zaključna poročila ter predlog monitoringa v naslednjem 10 letnem ciklu. Neuspešno je bil izveden JR za pridobitev izvajalca geotehničnega monitoringa za novo 10 letno obdobje.

Hkrati so se izvajala gradbena dela pri odvodnjavanju zaledja plazu viadukta Šumljak.

*Razlogi za odstopanje od plana: Realizacija je nekoliko nižja od planirane zaradi zamud pri izvedbi sanacijskih del pri odvodnjavanju zaledja plazu viadukta Šumljak, ki so vezane na dolgotrajne dobavne roke proizvajalcev INOX vodovodnih cevi.*

**Gorenjski krak**

Izvajale so se aktivnosti Inženirja vezane na spremljavo objektov v garancijski dobi, aktivnosti v zvezi z urejanjem zemljiškoknjižnih zadev in aktivnosti vezane na arhiviranje projektne dokumentacije. Na viaduktu Lešnica na odseku Peračica–Podtabor v smeri Ljubljane je izvedena zamenjava ležišč v osi 1.

*Razlogi za odstopanje od plana: Vrednost, ki je bila na gorenjskem kraku planirana v letu 2023 kot strošek investicije, je skladno z računovodskimi standardi knjižena v stroške, ker ne povečujejo vrednosti investicije.*

**Dolenjski krak**

Izvajale so se aktivnosti Inženirja vezane na spremljavo objektov v garancijski dobi, aktivnosti v zvezi z urejanjem zemljiškoknjižnih zadev, aktivnosti vezane na postarheološke obdelave ter aktivnosti vezane na arhiviranje projektne dokumentacije.

*Razlogi za odstopanje od plana: Del vrednosti, ki so bila na dolenjskem kraku planirana v letu 2023 kot strošek investicije, je skladno z računovodskimi standardi knjižena v stroške, ker ne povečujejo vrednosti investicije.*

**Podravski krak**

Izdelano je bilo končno Poročilo o spremljavi rezultatov in učinkov za projekt AC Draženci–MMP Gruškovje. Končno poročilo o koriščenju EU sredstev je bilo potrjeno in poslano na MZI.

Pogodba za gradnjo dopolnilnih parkirišč za potrebe prodaje elektronskih vinjet na MMP Gruškovje je bila podpisana aprila 2022. Izvajalec je bil 30. 8. 2022 uveden v delo. Vsa dela so bila končana v letu 2023, parkirišča so predana v uporabo.

*Razlogi za odstopanje od plana: Ni posebnih odstopanj. Na odseku AC Slivnica–Draženci ni bilo potrebnih nobenih aktivnosti spremljave v okviru garancijskih dob, ki so bila planirana v letu 2023.*

### Ostale postavke

| Zap. št. | Ostale postavke | Rebalans poslovnega načrta2023 | Realizacija 2023 | Indeks realizacija/ rebalans poslovnega načrta |
| --- | --- | --- | --- | --- |
| 1. | Izvedba protihrupnih ukrepov na obstoječih avtocestah | 4.500.000 | 4.892.240 | 109 |
| 2. | Ukrepi ob izteku garancijske dobe | 100.000 | 88.160 | 88 |
| 3. | Izpostava ACB Hrušica v Podtaboru | 300 | 0 | - |
| 4. | Arheologija | 220.000 | 101.156 | 46 |
| 5. | Zadrževalnik Malence | 300 | 0 | - |
| 6. | Rekonstrukcija priključkov na AC obroču (Leskoškova, Letališka)  | 4.450.000 | 2.982.158 | 67 |
| 7. | Preureditev cestninskih postaj po vzpostavitvi sistema DarsGo | 234.000 | 0 | - |
| 8. | Razširitev CP Hrušica | 50.000 | 0 | - |
| 9. | Priključek Skopice | 5.000 | 0 | - |
| **Skupaj ostale postavke** | **9.559.600** | **8.063.714** | **84** |

**Izvedba protihrupnih ukrepov na obstoječih avtocestah**

Izvedene so bile obnove obstoječih PHO Blagovica–Krtina, Ajdovščina–Selo–Vogrsko, Pesnica–Maribor in Hrušica–Lipce in LJ Zadobrova–Zaloška–Litijska–Malence. V okviru rekonstrukcije odseka Zadobrova–Šmartinska–Tomačevo je bila izvedena sredinska PHO v dolžini 980 m. Naročena je bila študija hrupa za odseke Brnik–Vodice, Vodice–Ljubljana (Šmartno), Ljubljana (Šmartno–Brod) in Ljubljana (Brod–Šentvid). Potekale so aktivnosti za naročilo PZI projektne dokumentacije na posameznih lokacijah.

**Ukrepi ob izteku garancijske dobe**

Na odseku hitre ceste Koper–Izola se je izvajala aktivnost fizične sanacije fekalnega kanala F3, F4.

**Izpostava ACB Hrušica v Podtaboru**

Na objektu so se izvajale aktivnosti spremljave ob zaključevanju garancijske dobe.

*Razlogi za odstopanje od plana: Vrednost, ki je bila za izpostavo ACB Hrušica v Podtaboru planirana v letu 2023 kot strošek investicije, je skladno z računovodskimi standardi knjižena v stroške, ker ne povečujejo vrednosti investicije.*

**Arheologija**

Na podlagi večletne pogodbe iz leta 2016, so se nadaljevale poizkopavalne obdelave arhivov najdišč za izvedena zaščitna arheološka izkopavanja na avtocestnih odsekih in posameznih lokacij izkopavanj, kjer poizkopavalna obdelava še ni bila izvedena ter obdelava lončenine pridobljene ob raziskavah ETP (ekstenzivnih arheoloških pregledih) in ITP (intenzivnih arheoloških pregledih). Skupaj so bila do sedaj obdelana naslednja najdišča: Rogoza, Dragomelj, Podgorica, Valmarin, Šušec, Gradišče nad Hraščami, Medvedjek, Zagorica, Bela cerkev, Draga pri Beli cerkvi, Draga 3, Grofove njive, Pečina Skopice, Veliki Dol, Čatež Sredno Polje, Mokrice Na Špici, Obrežje, Ribnica, Zadruga, Lavše, Dolge njive pri Stražgojnca, Trojane, Bohova 2, Sv. Urhi in Veliki Dol, Ribnica. Vsa dela bodo dokončana do konca leta 2024.

*Razlogi za odstopanje od plana: Razlog za zmanjšano realizacijo je v zelo počasni recenziji oziroma lektoriranju tekstualnih delov poročil, ki jih izvaja ZVKDS, in vplivajo na oddajo končnih poročil ter posledično na obračun izvedenih del, na kar pa družba DARS nima vpliva.*

**Šentjakob–Malence: Zadrževalnik Malence**

*V letu 2023 ni bilo potrebno izvajati nobenih aktivnosti, vezanih na spremljavo objekta v garancijski dobi.*

**Rekonstrukcija priključkov na AC obroču (Leskoškova, Letališka)**

Nadaljevala se je rekonstrukcija priključka Leskoškova v okviru ureditve priključkov na območju BTC, ki je bil predan prometu v juniju 2023. V nadaljevanju so bila preostala dela zaključena skupaj z rekonstrukcijo odseka hitre ceste v jesenskih mesecih leta 2023.

*Razlogi za odstopanje od plana: Nižja realizacija od načrtovane je posledica manj del na projektu, ki so nastala zaradi optimizacije faznosti izvedbe del in projektnih rešitev, obračuna manj podražitev od načrtovanih, saj so bili indeksi rasti v letu 2023 nižji od napovedanih ter usklajevanje zahtevkov za dodatna dela, ki v letu 2023 še niso bila priznana v končnem obsegu in posledično tudi ne obračunana.*

**Preureditev cestninskih postaj po vzpostavitvi sistema DarsGo**

V letu 2023 je potekala odprava pomanjkljivosti na zgrajeni PHO na območju bivše CP Log.

*Razlogi za odstopanje od plana: Ker odprava pomanjkljivosti ni bila ustrezno izvedena, saj so bili rezultati preiskav kontrole kakovosti izvedenih del in materialov negativni, ni bilo mogoče izvesti končnega obračuna na pogodbi, posledično ni bilo realizacije na postavki.*

**Razširitev CP Hrušica**

Pričele so se aktivnosti idejne preveritve možnosti razširitve čelne CP Hrušica za dodatne cestninske steze, ki se bo izvedla v sklopu sanacije obstoječe cevi cestnega predora Karavanke.

*Razlogi za odstopanje od plana: Rešitve razširitve CP Hrušica so še v fazi načrtovanja, zato obračun v letu 2023 ni bil izveden.*

**Priključek Skopice**

V letu 2022 je bilo podpisano pismo o nameri s strani MORS, MZI, MOP, Občine Brežice in družbe DARS. V letu 2023 pa ni bilo izvedenih nadaljnjih aktivnosti na podlagi tega pisma.

*Razlogi za odstopanje od plana: Trenutno ni sprejete odločitve o nadaljevanju aktivnosti po sopodpisanem pismu o nameri.*

## Obnavljanje in naložbe v obstoječe avtoceste

| **Zap.****št.** | **Obnavljanje in naložbe v obstoječe avtoceste** | **Rebalans poslovnega načrta****2023** | **Realizacija 2023** | **Indeks realizacija/ rebalans poslovnega načrta** |
| --- | --- | --- | --- | --- |
| 1. | Gradbena dela pri obnavljanju avtocest | 92.250.000 | 86.127.843 | 93 |
| 2. | Elektro-strojna dela in ITS | 19.878.300 | 13.986.964 | 70 |
| 3. | Izboljšanje prometne varnosti | 4.797.000 | 2.021.433 | 42 |
| 4. | Preureditev malih počivališč na AC križu v RS | 4.976.000 | 4.459.282 | 90 |
| 5. | Varna in varovana počivališča | 147.000 | 30.974 | 21 |
| 6. | Razširitev obstoječih lokacij počivališč z dodatnimi parkirnimi površinami za tovorna vozila | 20.000 | 0 | - |
|  | **Skupaj obnavljanje in naložbe v obstoječe avtoceste** | **122.068.300** | **106.626.496** | **87** |

### Gradbena dela pri obnavljanju avtocest

| **Zap.****št.** | **Gradbena dela pri obnavljanju avtocest** | **Rebalans poslovnega načrta****2023** | **Realizacija 2023** | **Indeks realizacija/ rebalans poslovnega načrta** |
| --- | --- | --- | --- | --- |
| 1. | Investicijsko obnavljanje vozišč | 64.400.000 | 64.197.136 | 100 |
| 2. | Investicijsko obnavljanje objektov | 10.400.000 | 7.708.047 | 74 |
| 3. | Investicijsko obnavljanje drugih objektov in naprav | 9.900.000 | 7.888.499 | 80 |
| 4. | Investicijske naložbe v vozišča in objekte | 350.000 | 229.383 | 66 |
| 5. | Predhodna dela pri obnavljanju avtocest | 7.200.000 | 4.709.475 | 65 |
| 6. | Postavitev zapor | 0 | 1.395.303 | - |
|  | **Skupaj gradbena dela pri obnavljanju avtocest** | **92.250.000** | **86.127.843** | **93** |

**Investicijsko obnavljanje vozišč**

V letu 2023 je bilo obnovljenih 65,80 km smernih vozišč odsekov in priključkov, kar vključuje nadaljevanje projekta preplastitev na delu odseka Šentilj–Pesnica–Dragučova–Lenart, Lipce–Lesce–Podtabor ter nadaljevanje obnove na delu odseka Vogrsko–Šempeter–Vrtojba in Hrušica–Lipce. Izvedena je bila rekonstrukcija na delu odsekov Ivančna Gorica–Bič in Zadobrova–Šmartinska–Tomačevo, obnova vozne površine na delu odseka Škofij–Sermin in Turnišče–Dolga vas, ter preureditev priključka Ljubljana Zahod.

**Investicijsko obnavljanje objektov**

Skupno so bila izvedena obnovitvena dela na 25 premostitvenih objektih, od tega je bilo v okviru obnov odsekov delno obnovljenih 20 manjših premostitvenih objektov in trije viadukti. Samostojno je bil obnovljen nadvoz Dunajska preko severne ljubljanske obvoznice ter menjane dilatacije in voziščna konstrukcija na viaduktu Močna. Po požaru je bila izvedena interventna sanacija pokritega vkopa Malečnik.

*Razlogi za odstopanje od plana: Dela so se izvajala na vseh predvidenih objektih, razen na nadvozu Sp. Ložnica, kjer je bil zaradi usklajevanja pogodbe s sofinancerjem Občino Slovenska Bistrica razpis za izvedbo obnove nadvoza izveden šele v jeseni 2023 namesto pomladi in bodo dela predvidoma izvedena v letu 2024. Nižja realizacija od načrtovane je posledica tudi manj izvedenih del od načrtovanih na podpisanih pogodbah (viadukti Podmežakla 3L, 4L, 3D, 4D, 4a D), saj se je izvedba nekaterih del pod objektom prilagodila faznosti izvedbe del, ki se bodo nadaljevala v letu 2024.*

**Investicijsko obnavljanje drugih objektov in naprav**

Dokončani so bili dodatni ukrepi na oporni konstrukciji OZ5 na območju razcepa Dragučova, kjer so se dela pričela jeseni 2022 in se nadaljevala pomladi leta 2023. Izvedena je zaščita pobočja Mežakle pred padajočim kamenjem in snežnimi plazovi, sanacija brežine Lice ter pričela se je menjava in izvedba zaščitnih mrež na kamnitih vkopih primorske avtoceste, ki se bodo nadaljevale tudi v letu 2024. Saniran je plaz pod viaduktom Ljubno. V sklopu obnov odsekov se je na več lokacijah izvedla menjava dotrajanih varovalnih ograj za preprečitev prehoda divjadi preko AC.

*Razlogi za odstopanje od plana: Nižja realizacija od načrtovane je posledica dveh neuspelih JN, za sanacijo odvodnje na območju portala galerije Šentvid ter sanacije vkopne brežine Lisičje, pri katerih družba DARS ni prejela nobene ustrezne ponudbe. JN za sanacijo odvodnje na območju Dragotinci je bilo uspešno izvedeno, pogodba je bila podpisana v januarju 2024 in bodo dela izvedena pomladi 2024. Manj od načrtovanega je bilo izvedenih zaščitnih mrež na kamnitih vkopih, kjer so bila dela, ki se sicer izvajajo z odstavnega pasu, zaradi izjemno velike prometne obremenitve primorskega kraka in zagotavljanja čim večje pretočnosti prestavljena v pozno jesen 2023, preostanek pa bo izveden v pomladnih mesecih leta 2024.*

**Investicijske naložbe v vozišča in objekte**

Dokončana je bila investicija vzpostavitve nadzorne točke Hrušica. Zaključila sta se tudi projekta izgradnje obvoznice Vodice in ureditev južnega dela obvoznice Vrhnika, kjer je investicijo vodila DRSI, družba DARS pa je nastopala kot investitor.

*Razlogi za odstopanje od plana: Nižja realizacija od načrtovane je posledica končnih obračunov, ki so bili nižji od načrtovanih na tej postavki.*

**Predhodna dela pri obnavljanju avtocest**

Na postavki predhodna dela pri obnavljanju avtocest je zajeta izdelava obsežne projektne dokumentacije (predhodne preiskave, IDP, Izvedbeni načrti in PZI), katere čas izdelave je tudi več kot leto dni, recenzije in preverjanje prometne varnosti ter zagotavljanje zunanje kontrole kakovosti.

Večji projekti, ki so bili v letu 2023 v fazi projektiranja so:

* PZI za rekonstrukcijo ceste in objektov na odsekih AC A1/0036 in 0636 Fram–Slovenska Bistrica in 0461 priključek Slovenska Bistrica sever;
* PZI za rekonstrukcijo odseka Slovenske Konjice–Dramlje od km 7,000 do km 7,600, vključno z rekonstrukcijo viadukta Slatina-D VA0407 in zamenjavo viadukta Slatina-L VA0093;
* PZI za rekonstrukcijo ceste in objektov na AC A1 0039 in 0639 Dramlje–Celje, 0138 priključek Celje Center, 0040 in 0640 Celje–Arja vas, 0191 priključek Celje Zahod in Most čez Hudinjo;
* PZI za rekonstrukcijo ceste in objektov na AC A1 0043/0643 Vransko–Trojane, 0067/0667 Trojane–Blagovica, priključka 0105 Trojane ter za gradbeno obnovo predorov Ločica in Jasovnik;
* PZI za rekonstrukcijo cestnega telesa in objektov na odsekih AC A1/0046 in 0646 Domžale–Šentjakob, A1/0047 in 0647 Šentjakob–LJ (Zadobrova), 0145 priključek LJ–Šentjakob in 0189 priključek L-Sneberje z namenom vzpostavitve tretjega pasu;
* PZI za rekonstrukcijo dela odseka na AC A1 vključno z zamenjavo viadukta Dolgi most VA0045 v km 0,295 in VA0046 v km 0,280;
* PZI za rekonstrukcijo cestnega telesa in objektov na delih odsekov AC Ljubljana(Kozarje)–Brezovica–Vrhnika–Logatec ter priključkih Brezovica in Vrhnika z namenom vzpostavitve tretjega pasu;
* PZI za rekonstrukcijo cestnega telesa na AC A1 0055 in 0655 Unec–Postojna, A1 0056 in 0656 Postojna–Razdrto ter 0153 priključka Postojna;
* Izdelava PZI za rekonstrukcijo vozišča na AC A1 0058 in 0658 Senožeče–Gabrk, 0156 razcep Gabrk, A1 0059 in 0659 Gabrk–Divača in A3 0068 Gabrk–Sežana V;
* PZI za obnovo voziščne konstrukcije in objektov na delih odsekov avtoceste 0002/0602 Hrušica-Lipce in 0003/0603 Lipce-Lesce, vključno s sanacijo viadukta VA0321 in galerije VA0322;
* PZI za rekonstrukcijo vozišča na AC A1/0061 Kozina–Črni Kal, A1/0661 Kozina–Črni Kal in 1640 počivališče Ravne;
* PZI za rekonstrukcijo delov odsekov na AC A2 0022 in 0622 Grosuplje–Ivančna Gorica, 0410 priključek Ivančna Gorica, 0023 in 0623 Ivančna Gorica–Bič, 0411 priključek Bič ter 0072 in 0672 Bič–Trebnje vzhod;
* PZI za sanacijo dvoetažnega mostu čez reko Dravo v Mariboru VA0125 in rekonstrukcijo pokritega vkopa Maribor-Tezno VA0126 in VA0127.

*Razlogi za odstopanje od plana: Nižja realizacija od načrtovane je posledica manj izvedenih del od načrtovanih na podpisanih pogodbah, kjer se bodo dela nadaljevala tudi v letu 2024. Glavni razlogi za zamik pri izdelavi projektne dokumentacije je pridobivanje mnenj in soglasij na projektne rešitve, usklajevanje potrjevanje rešitev z recenzenti, kar posledično pomeni zamik finančne realizacije na pogodbah, saj so obračuni storitev v večini vezani na predajo projektne dokumentacije.*

**Postavitev zapor**

V okviru postavke so se postavljale zapore prometa na odsekih, na katerih so se izvajala obnovitvena dela.

### Elektro-strojna dela in ITS

| **Zap.****št.** | **Elektro-strojna dela in ITS** | **Rebalans poslovnega načrta****2023** | **Realizacija 2023** | **Indeks realizacija/ rebalans poslovnega načrta** |
| --- | --- | --- | --- | --- |
| 1. | Obnove elektro-strojne opreme in ITS | 4.215.000 | 3.730.669 | 89 |
| 2. | Investicijske naložbe v elektro-strojno opremo in ITS | 2.812.000 | 2.422.648 | 86 |
| 3. | Obnove telekomunikacijskih sistemov in prenosnih poti | 1.701.000 | 114.681 | 7 |
| 4. | Naložbe v izgradnjo SNVP | 8.290.500 | 5.737.982 | 69 |
| 5. | Naložbe v nadzorne centre (regionalni nadzorni center, glavni nadzorni center) | 2.151.500 | 1.203.745 | 56 |
| 6. | Predhodna dela za elektro-strojna dela in ITS | 708.300 | 458.408 | 65 |
| 7. | Postavitev zapor | 0 | 318.834 | - |
|  | **Skupaj elektro-strojna dela in ITS** | **19.878.300** | **13.986.964** | **70** |

**Obnove elektro-strojne opreme in ITS**

V letu 2023 so se zaključili naslednji projekti:

* zamenjava obstoječe razsvetljave z LED svetili v pokritem vkopu Vipavski križ;
* sanacija korozijske katodne zaščite premostitvenega objekta Slavček v Kopru;
* obnova ESO opreme na priključku Nove Jarše ter postavitvijo novega nadzornega SPS portala;
* zamenjava UPS naprav;
* obnova ESO opreme ter preureditev krakov priključka 0116 Ljubljana Zahod;
* obnova cestno vremenskih postaj;
* zamenjave sidrnih vijakov obstoječih ventilatorjev v predorih Jasovnik, Trojane, Kastelec in Dekani;
* obnova ob požaru poškodovanega predora Malečnik.

*Razlogi za odstopanje od plana: Nižja realizacija pri obnovah elektro strojne opreme je posledica zamika podpisa pogodbe obnove ESO opreme za Debeli hrib in Mali vrh, zaradi prilagoditev projektnih zahtev in usklajevanja z ostalimi projekti na tem odseku, se je postopek izvedel v drugi polovici 2023. Drugi postopek, ki se ni uspešno izvedel, je bila ureditev odjemnih mest na R2 (Priključek Ptujska–krožišče Pesnica) med Mestno občino Maribor in družbo DARS, saj se je po neuspešnem JN konec leta 2022, kjer ni prispela nobena ponudba, izvedel nov postopek v letu 2023 z dopolnjeno dokumentacijo in pogoji. Postopek do konca leta 2023 še ni bil zaključen.*

**Investicijske naložbe v elektro-strojno opremo in ITS**

Zaključila se je vzpostavitev sistema ADR v predorih. Nadaljevali smo z izvedbo gradbeno inštalacijskih del za vzpostavitev sistema nadzornih točk e-vinjeta na AC in HC omrežju.

*Razlogi za odstopanje od plana: Razlogi odstopanja od plana je zamik podpisa pogodbe za dobavo in postavitev cestno vremenskih postaj na AC omrežju, kjer je bil zaradi neustreznega finančnega zavarovanja oziroma nepopolne ponudbe, postopek naročila zaključen neuspešno in je bilo potrebno celoten postopek JN izvesti ponovno.*

**Obnove telekomunikacijskih sistemov in prenosnih poti**

Končalo se je z nadgradnjo sistema Tetra v nadzornih centrih in z nadgradnjo predorskih podaljševalnikov radijskega sistema Tetra na območju vzhodne Slovenije.

*Razlogi za odstopanje od plana: Razlogi odstopanja od plana so nastali predvsem zaradi zamika podpisa dveh pogodb na leto 2024 in sicer za projekt obnove klica v sili na odseku med Vrbo in Vodicami, kjer se je dodatno preverjala možnost uporabe drugačnih sodobnejših tehnologij in morebitne ukinitve sistema v predvideni obliki, kot to testno uvajajo nekatere druge države v EU. Druga pogodba je vsebinsko predvidevala vgradnjo novega optičnega kabla med Dragomljem, Novim mestom in Obrežjem. Izvedba postopka JN se je zamaknila v drugo polovico leta 2023, ker se je vsebina dodatno preverjala s strani pristojnih zaradi črpanja EU sredstev in zaradi uskladitve izvedbe projekta s predhodno preureditvijo glavnega telekomunikacijskega vozlišča v pogonski centrali Golovec, ki neposredno tangira komunikacijske poti na trasi novega optičnega kabla.*

**Naložbe v izgradnjo SNVP**

Zaključila se je vzpostavitev nadzorne točke Hrušica na odseku Meja A (predor)–Hrušica. Nadaljevalo se je z namestitvijo LED smernikov za vidno vodenje prometa v primeru megle Grosuplje–Ivančna Gorica, projektom upravljanje s prometom na vpadnicah Ljubljane - periferna oprema, nadgradnjo programske opreme SNVP in izdelavo projektne dokumentacije za izvedbi sistema za nadzor in vodenje prometa (SNVP) na AC A1 Štajerska in AC A5.

*Razlogi za odstopanje od plana: Razlogi odstopanja od plana so zaradi zamika podpisa dveh pogodb za izvedbo, v prvi vrsti pogodbe za obnovo obstoječih portalov sistema za nadzor in vodenje prometa (SNVP) na AC A1 Klanec–Ankaran, dopolnjevala se je dokumentacija glede novih finančnih izhodišča, v fazi izvedbe JN se je rok oddaje ponudb dvakrat podaljšal, konec leta so bile oddane ponudbe, postopek pa je bil zaključen začetek leta 2024. Druga pogodba, ki se je zamaknila, je predvidela nadgradnjo sistema SNVP na odseku Vransko–Blagovica, kjer se je pred pričetkom postopka JN preverjalo možnosti integracije sistema video analitike na tem odseku, dopolnjevalo dokumentacijo z novimi finančnimi izhodišči, v postopku JN se je rok za oddajo ponudb podaljšal, kar je prestavilo podpis pogodbe v začetek leta 2024.*

**Naložbe v nadzorne centre (regionalni nadzorni center, glavni nadzorni center)**

Zaključil se je projekt avtomatskega prenosa dogodkov iz predorskih nadzorno krmilnih sistemov v sistem Kažipot in v sistem C-ITS ter sistem kratkoročne in dolgoročne napovedi prometa s pomočjo algoritmov umetne inteligence (AI). Pričelo se je z novo pogodbo za vzdrževanje aplikacije Kažipot ter nabavo računalniške in strežniške opreme.

*Razlogi za odstopanje od plana: Razlogi odstopanja od plana so zamik podpisa pogodb za obnovo RNC Dragomelj in prestavitve RNC v Maribor. Po prekinjenem postopku konec leta 2022, se je v letu 2023 izvedel nov postopek JN, ki se ravno tako zaključil neuspešno, zaradi pritožbe ponudnika na razpisno dokumentacijo, na osnovi katere je državna revizijska komisija odločila, da je potrebno postopek prekiniti.*

**Predhodna dela za elektro-strojna dela in ITS**

Končali smo s projektiranjem projektne dokumentacije DAB v predorih in optimizacijo požarnega algoritma mehanskega prezračevanja v predoru Šentvid. Nadaljevalo se je projektiranja ESO opreme v predorih Ločica in Jasovnik ter Dekani in Kastelec.

*Razlogi za odstopanje od plana: Podaljšanje pogodbe pri projektiranju ESO opreme v predorih Ločica in Jasovnik ter Dekani in Kastelec, Zaradi uskladitve z vzporednimi gradbenimi projekti se faza projektiranja z aneksom podaljšala za 3 mesece, kar je zaključek projektiranja premaknilo v začetek leta 2024. Pri drugem postopku, obnova ESO opreme v predorih Barnica, Podnanos, Rebrnice I in Rebrnice II, je že v postopku JN prispela samo ena ponudba, ki je presegala predvideno dopustno vrednost. Postopek JN je bil prekinjen in ponovljen ter uspešno zaključen februarja 2024.*

**Postavitev zapor**

V okviru postavke so se postavljale zapore prometa na odsekih, na katerih so se izvajala obnovitvena dela.

### Izboljšanje prometne varnosti

| **Zap.****št.** | **Izboljšanje prometne varnosti** | **Rebalans poslovnega načrta****2023** | **Realizacija 2023** | **Indeks realizacija/ rebalans poslovnega načrta** |
| --- | --- | --- | --- | --- |
| 1. | Izboljšanje prometne varnosti | 4.797.000 | 2.021.433 | 42 |
|  | **Skupaj izboljšanje prometne varnosti** | **4.797.000** | **2.021.433** | **42** |

V letu 2023 so se izvajali projekti (opis izvedenih aktivnosti):

* zamenjava kažipotne signalizacije, ureditev izletnih con in blažilnikov trka na priključkih HC H5 in H6;
* postavitev blažilnikov trkov in naletnih zaključnic na priključkih na AC omrežju v RS in postavitev montažnih prehodov pred predorom Cenkova;
* nadomeščanje horizontalnih označb iz barve z debeloslojnimi materiali;
* postavitev novih prometnih znakov in zamenjava dotrajanih;
* študije vezane na prometno varnost, pretočnost in upravljanje prometa v okviru specialističnih svetovalnih storitev (Optimizacija prometnih tokov na razcepu Malence v smeri Novega mesta – 2. del, Analiza zapor in preveritev obvoznih cest v času izvajanja rekonstrukcije ceste in objektov na odseku AC A1 0038/0638 Slovenske Konjice–Dramlje – 2. del, Strokovno mnenje o ugotavljanju upravičenosti zahtevka konzorcija izvajalcev na projektu izgradnje 3RO sever, sklop F – Jenina.

*Razlogi za odstopanje od plana: Odstopanje od plana je posledica zamika izvedbe del na terenu zaradi upoštevanja prometnih obremenitev in turistične sezone (dela se niso izvajala med aprilom in oktobrom) na projektu zamenjave kažipotne signalizacije na H5 in H6. Dela so se nadaljevala novembra 2023. Posledično je nižja tudi realizacija.*

*Pri projektu postavitve blažilnikov trkov in naletnih zaključnic na priključkih na AC omrežju v RS in postavitev montažnih prehodov pred predorom Cenkova je prišlo do zamika pričetka del zaradi usklajevanja dokumentacije in projektnih rešitev. Začetek del se je prestavil v september 2023, s tem pa se je prestavil tudi zaključek del v prvo polovico leta 2024.*

*Skladno z investicijskim načrtom je bil septembra planiran pričetek del na projektu zamenjave kažipotne signalizacije na priključkih in počivališčih med priključkoma Logatec in Razdrto ter zamenjava obstoječih dotrajanih ograj z novimi z višjim nivojem zadrževanja in zaključnic na odseku Logatec–Unec.*

*Razlog za odstopanje od prvotno predvidenega termina izvajanja je zakasnitev pri objavi JN. Po končanju predhodnega postopka JN (številka 88/2022) v novembru 2022, ki se je zaključil brez izbire ponudnika, je bila ugotovljena potreba po dopolnitvi projektne dokumentacije. Konkretno, k osnovnemu projektu je bila dodana zamenjava varovalnih ograj na odseku Logatec–Unec. Nov postopek JN se je začel maja 2023, pri čemer je bilo objavljeno JN dne 3. 8. 2023. V nadaljevanju postopka pa je bil s strani neizbranega izvajalca vložen zahtevek za revizijo. Dela se posledično prestavijo v drugo polovico leta 2024.*

### Preureditev malih počivališč na AC križu v RS

| **Zap.****št.** | **Preureditev malih počivališč na AC križu v RS** | **Rebalans poslovnega načrta****2023** | **Realizacija 2023** | **Indeks realizacija/ rebalans poslovnega načrta** |
| --- | --- | --- | --- | --- |
| 1. | Preureditev malih počivališč na AC križu v RS | 4.976.000 | 4.459.282 | 90 |
|  | **Skupaj Preureditev malih počivališč na AC križu v RS** | **4.976.000** | **4.459.282** | **90** |

30. 6. 2023 so bila vsa mala počivališča predana v uporabo. Od 3. 11. 2022 so se sukcesivno predajala izvedena počivališča v uporabo in ker prevzemni pogoji ne omogočajo celovite storitve zaradi pomanjkljive oskrbe z električno energijo je bil z najemnikom sklenjen aneks, ki je opredelil obveznosti in dolžnosti najemnika in najemodajalca, družbo DARS, s katerim se je uredilo zatečeno stanje do zagotovitve energetske infrastrukture, ki bo omogočala obratovanje vseh objektov in naprav.​ Dne 28. 11. 2023 je bilo izdano še zadnje potrdilo o prevzemu del.​

Izvedba protokola za potrditev dodatnih in odpadlih del je bila za vse tri sklope malih počivališč dne 11. 10. 2023. Izvajalec je družbi DARS predal komplet PID dokumentacijo za vseh 12 malih počivališč, družba DARS pa je izvajalcu del predala Potrdila o prevzemu za vse tri sklope malih počivališč, in sicer za sklop 3 dne 21. 9. 2023, za sklop 2 dne 23. 11. 2023 in za sklop 1 dne 24. 11. 2023.

*Razlogi za odstopanje od plana: Zaradi dodatnih in odpadlih del je bilo potrebno skleniti anekse k osnovnim pogodbam. Glede na navedeno bo končna situacija izstavljena po podpisu aneksov v letu 2024.*

### Varna in varovana parkirišča

| **Zap.****št.** | **Varna in varovana parkirišča** | **Rebalans poslovnega načrta****2023** | **Realizacija 2023** | **Indeks realizacija/ rebalans poslovnega načrta** |
| --- | --- | --- | --- | --- |
| 1. | Varna in varovana parkirišča | 147.000 | 30.974 | 21 |
|  | **Skupaj Varna in varovana parkirišča** | **147.000** | **30.974** | **21** |

Do 31. 12. 2023 je bilo izvedeno:

* Zaključek izdelave idejnih rešitev VVP za vse obravnavane lokacije (Lom obojestransko, Maribor obojestransko, Barje obojestransko, površina ob priključku Razdrto) v več variantah in potrditev predlagane najprimernejše variante na posamezni lokaciji.
* Priprava prenovljenih izhodišč za načrtovanje ter pričetek izdelave IDZ VVP na lokacijah Lom vzhod in zahod ter Maribor vzhod in zahod.
* Pričetek izdelave Modela upravljanja VVP.

*Razlogi za odstopanje od plana: Dolgotrajno sprejemanje odločitve glede lokacij VVP, za katere se izdela IDZ.*

### Razširitev obstoječih lokacij počivališč z dodatnimi parkirnimi površinami za tovorna vozila

| **Zap.****št.** | **Razširitev obstoječih lokacij počivališč z dodatnimi parkirnimi površinami za tovorna vozila** | **Rebalans poslovnega načrta****2023** | **Realizacija 2023** | **Indeks realizacija/ rebalans poslovnega načrta** |
| --- | --- | --- | --- | --- |
| 1. | Razširitev obstoječih lokacij počivališč z dodatnimi parkirnimi površinami za tovorna vozila | 20.000 | 0 | - |
|  | **Skupaj Razširitev obstoječih lokacij počivališč z dodatnimi parkirnimi površinami za tovorna vozila** | **20.000** | **0** | **-** |

Na podlagi predhodnih preveritev posameznih lokacij za povečanje števila obstoječih parkirišč za tovorna vozila je bilo ugotovljeno, da je na lokacijah počivališč Lopata Sever, Lukovica Sever in Fernetiči Sever možno zagotoviti dodatna parkirna mesta z razširitvijo obstoječih počivališč brez pridobitve GD. Dela se bodo izvedla kot VDJK po ZCes-2.

V letu 2023 smo pričeli JN za pridobitev projektanta za izdelavo projektne dokumentacije za IZP, DPP in PZI za rekonstrukcijo počivališč Lopata Sever, Lukovica Sever in Fernetiči Sever.

*Razlogi za odstopanje od plana: Priprava dokumentacije za izbor izvajalca (PN) za izdelavo IZP, DPP in PZI se je zavlekla, ker je v vmesnem obdobju prišlo do spremembe zakonodaje s področja energetike (Zakon o uvajanju naprav za proizvodnjo električne energije iz obnovljivih virov energije (ZUNPEOVE), Zakon o infrastrukturi za alternativna goriva in spodbujanju prehoda na alternativna goriva v prometu (ZIAG)). Pri pripravi razpisne dokumentacije (PN) smo moral upoštevati vse spremembe zakonodaje s področja energetike.*

## Investicije na področju upravljanja, vzdrževanja in cestninjenja

| **Zap.****št.** | **Investicije na področju upravljanja, vzdrževanja in cestninjenja** | **Rebalans poslovnega načrta****2023** | **Realizacija 2023** | **Indeks realizacija/ rebalans poslovnega načrta** |
| --- | --- | --- | --- | --- |
|  | **Investicije na področju upravljanja, vzdrževanja in cestninjenja** | **60.991.800** | **32.327.484** | **53** |

Med investicije na področju upravljanja, vzdrževanja in cestninjenja sodijo investicije, ki so potrebne, da lahko družba DARS vzdržuje, upravlja ter cestnini avtocestno omrežje.

**Področje vzdrževanja**

Delovna mehanizacija predstavlja pomemben del opreme, katera se uporablja za redno vzdrževanje AC in HC. V luči tega se je v letu 2023 stremelo k nabavi raznoraznih vozil, kakor tudi priključkov za izvajanje letnih in zimskih aktivnosti v zvezi z vzdrževanjem AC in HC.

V sklopu drobne opreme se je nabavilo potrebno orodje za izvajanje del, tako na terenu kakor tudi v delavnicah ACB. Dobavile so se razne motorne žage za obrezovanje drevja, nahrbtne kosilnice, razne kotne brusilnike, baterije za električno ročno orodje ter ostalo drobno opremo potrebno za izvajanje del (svedri, rezalne plošče, ostali pribor). Ravno tako se je v sklopu tega nabavilo tudi testerje za diagnostiko.

Dobava in montaža silosa in avtomatskega sistema za pripravo raztopin kloridov na ACB Novo mesto, dobava in montaža silosa na izpostavi Dob ter izgradnja skladiščne hale v ACB Murska Sobota so bile glavne investicije pri drugi opremi baz. V sklopu dobave druge opreme baz se je izvedla nabava štiriindvajsetih 5 m3 oziroma 7 m3 zabojnikov različnega tipa (zaprti, odprti, standardne nosilnosti, večje nosilnosti) za zbiranje različnih vrst odpadkov, ki nastanejo v procesu vzdrževanja avtocestnih površin in ki jih nato kot imetnik odpadka predamo pooblaščenim prevzemnikom posamezne vrste odpadka. Potrebe po dobavi zabojnikov so se izkazale zaradi dotrajanosti obstoječih ali pa zaradi popolnitve sistema zabojnikov zaradi vse večje količine zbranih posameznih vrst odpadka. Dobavljeni zabojniki se uporabljajo za zbiranje mešanih komunalnih odpadkov, odpadne plastike, odpadne gume, odpadnega lesa, odpadnega papirja in odpadnih kovin (železo/jeklo).

V sklopu letne mehanizacije se je nabavilo opremo predvsem za letno vzdrževanje avtocest, kot so kosilnice, mulčerji in rezervni deli za omenjeno opremo.

Za potrebe mehaničnih delavnic v ACB se je nabavilo 4 testerje za diagnostiko vozil.

V letu 2023 se je dobavilo 12 prikolic z mobilno signalno tablo s spremenljivo vsebino in 2 priklopni vozili z naletnim mehom.

V letu 2023 se je nabavilo 45 tovornih vozil v skladu z najnovejšimi ekološkimi standardi za opravljanje del v zimskem in letnem obdobju. Preostala vozila (13) bodo dobavljena v letu 2024. Vozila so opremljena z menjalnim sistemom, kar pripomore k optimizaciji in večopravilnosti delovnih procesov.

V sklopu nabav tovornih vozil, se je istočasno izvajalo nabavo zimske mehanizacije. Tako se je nabavilo nove posipalce tako za suho kot mokro posipanje ter snežne pluge za izvajanje zimske službe. Predvsem je potrebno omeniti posipalce za tekoče posipanje saj se z njimi omogoča trajnostno predvsem pa bolj ekonomično posipanje AC in HC.

V letu 2023 se je nabavilo del namenskih vozil za opravljanje raznoraznih specifičnih del, katera se opravljajo na AC in HC.

Nabavilo se je pet naletnih mehov za blažitev trka, kateri so bili zamenjani po nesrečah.

*Razlogi za odstopanje od plana: V letu 2023 ni bilo potrebe po večji nabavi drobne opreme, saj le to nabavljamo, ko je res potrebna oziroma se le ta pokvari in popravilo ni smiselno. V prejšnjem letu se je planiralo nabavo specialne mehanizacije za košnjo in vzdrževanje, vendar se je postopek zaradi preiskave NPU in ostalih revizijskih postopkov ustavil. Postopek za dobavo petih pol portalov vgrajenih na kotalne izmenjalne nadgradnje ni bil izpeljan, ker se je po dodatni raziskavi trga ugotovilo, da še ni razvita nadgradnja za postavitev omenjenih polportalov. Prvotno se je planiralo celotno dobavo vozil v letu 2023, vendar se je le ta deloma zavlekla v leto 2024, zaradi daljših dobavnih rokov dobaviteljev, kateri pa ne presegajo podpisanega dobavnega roka iz pogodbe o dobavi. Zaradi neizpeljane tipizacije in zaradi reorganizacije postopkov nabave se v letu 2023 ni izvajalo dobav namenskih vozil. Planiramo nabave omenjenih vozil v letu 2024. Tipizacija vozil se ni izvedla in vsled temu se ni šlo v nabavo naletnih mehov za montažo na kontejnerski hidravlični nakladalnik. Namesto svetlobnih stolpov se bo na pregledniška vozila namestilo dodatne močnejše luči, za izboljšanje osvetlitve za varno delo.*

**Področje cestninjenja**

***Delovanje sistema DarsGo***

V letu 2023 so se izvajale aktivnosti za izdelavo projektne dokumentacije (PZI) vzpostavitev DarsGo portalov na novih odsekih AC/HC (Serminska vpadnica), rekonstrukcijah obstoječih odsekov (Vrhnika–Brezovica–Kozarje, Domžale–Šentjakob–Zadobrova). Potekale so nadgradnje sistema DarsGo za namen optimizacije delovnih procesov cestninskega nadzora, centra cestninskega sistema in modernizacija opreme cestninskega nadzora, aktivnosti za uvedbo EETS sistema in aktivnosti za uvedbo spremenjene Direktive Evropskega parlamenta in Sveta 1999/62/ES z dne 17. junija 1999 o zaračunavanju pristojbin vozilom za uporabo cestne infrastrukture (Direktiva o evrovinjeti). Sistem smo nadgradili za namen neposrednega pridobivanja podatkov iz sistema DarsGo za potrebe državnih organov ter izvedli nakup licenc za zagotovitev delovanja infrastrukture podatkovnega skladišča DarsGo. Dobavili smo dodatne DarsGo naprave, odpravljali škodne dogodke na DarsGo obcestni infrastrukturi (zamenjava jeklenih varnostnih ograj) in dobavili opremo za zunanje DarsGo servise, ki nadomešča dotrajano oz. okvarjeno opremo. Za namen optimizacije izvajanja poslovnih procesov smo za cestninski nadzor, Klicni center in DarsGo servise dobavili dodatno opremo (programsko opremo in licence za programsko opremo).

*Razlogi za odstopanje od plana: Odstopanja pri realizaciji plana so iz naslova spremembe dinamike implementacije direktive o evrovinjeti, ki se zaradi več razlogov premika v leto 2024, saj koncept diferenciacije cestnine glede na izpuste CO2 ni bil potrjen v okviru pričakovanih rokov. Direktiva še vedno ni prenesena v pravni red (sprejem Zakona o spremembah in dopolnitvah Zakona o cestninjenju zamuja), dodatno pa so se pojavile še zahteve po spremembi koncepta diferenciacije cestnine glede CO2 s strani MOPE, kar bi lahko implementacijo premaknilo celo iz leta 2024 v 2025.*

*V letu 2023 je bila predvidena izdelava projektne dokumentacije (PZI) za portale na rekonstrukcijah odsekov AC Vrhnika–Brezovica–Kozarje, Domžale–Šentjakob–Zadobrova. Zaradi zamika pri pridobivanju OVS in spremenjenih lokacij portalov DarsGo na teh odsekih, se je prestavila izdelava projektne dokumentacije za DarsGo portale v leto 2024.*

*Sredstva so bila planirana tudi za morebitne potrebe po (nujni) dobavi dodatne opreme / nadgradenj v sistemu za izvajanje storitev DarsGo, ki bi bile posledice spremenjenih delovnih procesov, zahtev zakonodaje, poškodbe opreme, zahtev varnostne politike, implementacije dodatnih plačilnih sredstev. Ta sredstva niso bila porabljena v celoti.*

*Sredstva so tudi rezervirana za namen modernizacije opreme DarsGo, ki je predvidena s pogodbo, vendar ni točno določeno obdobje modernizacije, saj je le-to odvisno od nujnosti nabav in od dogovorov, ki jih ima izvajalec sklenjene z dobavitelji. Sredstva so tudi rezervirana za spremembe na zunanjih DarsGo servisih (sprememba lastništva OMV), na katerih časovnico pa DARS nima vpliva in natančna določitev obdobja in dejanske realizacije ni možna (realizacija se premika v leto 2024.*

***Delovanje sistema e-Vinjete***

Zaključen je bil projekt uvedbe sistema e-vinjete. Izvajalec je izvedel vse funkcionalnosti / aktivnosti po osnovni pogodbi (t. j. namestitev pred-integrirane opreme in Restlista). Potekale so nadgradnje sistema e-vinjeta, ki niso bile zahtevane z osnovno razpisno dokumentacijo in so se izvedle zaradi optimizacije samega sistema. Za nekaj nadgradenj, opravljenih decembra 2023, smo zadržali sredstva zaradi odprave manjših pomanjkljivosti (t. i. bug), ki bodo odpravljene v letu 2024. Sklenjen je bil aneks št. 3 z dne 11. 10. 2023 za nakup 20 dodatnih nadzornih kamer. Konec leta je potekla pogodba za izvajanje inženirskih storitev, za kar je bil v letu 2023 začet postopek sklenitve nove pogodbe.

*Razlogi za odstopanje od plana: Glavni razlog za odstopanje od realizacije je, ker je izvajalec zamujal z dobavo 20 dodatnih nadzornih kamer. Zamuda je nastala zaradi nedosegljivosti ene od komponent na svetovnem trgu, na kar nimata vpliva ne izvajalec ne naročnik. Za del sicer planiranih aktivnosti smo se odločili, da jih ne bomo izvedli, saj smo po pridobitvi zavezujočih ponudb za mobilno aplikacijo in vinjetomate presodili, da vlaganja niso upravičena.*

***Ostalo***

V letu 2023 smo sklenili dolgoročno najemno pogodbo za nov prodajni prostor na mejnem prehodu Gruškovje, saj zaradi spremenjenega prometnega režima, ki je posledica vstopa Hrvaške v schengensko območje, obstoječe prodajno mesto več ni primerno. Najeti prostor smo morali tudi gradbeno urediti (inštalacije, oprema). V OCCN v Postojni je bila zamenjana dotrajana dispečerska enota za podporo cestninskim nadzornikom na terenu. Izveden je bilo tudi vzdrževanja, dobava in montaža klimatskih in prezračevalni naprav v objektih področja cestninjenje ter servis druge opreme (aparatov za denar, signalne opreme na vozilih cestninskega nadzora ...).

*Razlogi za odstopanje od plana: Odstopanje je na račun sredstev, ki jih vedno planiramo za interventna investicijska vzdrževanja objektov. Ker v letu 2023 ni bilo potreb, so sredstva ostala neizkoriščena. Planiran je bil tudi najem kontejnerskih enot, kamor bi se v času celovite prenove lokalnih centrov Krško in Videž preselili cestninski nadzorniki.*

**Upravljanje**

***Trajnostna mobilnost in alternativni pogonski energenti***

Družba DARS ima na svojih lokacijah nameščenih 27 e-polnilnic na katerih je možen vpogled v podatke stanja in polnjenja z uporabo spletne aplikacije, za kar so bile e-polnilnice nadgrajene s komunikacijsko opremo za dostop do te aplikacije. Vrednost investicije je v okviru planiranih sredstev.

Trendi razvoja elektro-mobilnosti lastnega voznega parka in s tem povezanega zagotavljanja oskrbe električnih vozil z energijo narekujejo tudi nadaljnje ukrepe v zvezi z zagotavljanjem ustrezne infrastrukture za oskrbo lastnih vozil z električno energijo. V ta namen je na določenih Darsovih objektih predvidena namestitev dodatnih e-polnilnic, za kar je bila julija 2023 izdelana projektno-tehnična dokumentacija (PZI). Vrednost izdelave navedene dokumentacije je nekoliko pod planiranimi sredstvi.

*Razlogi za odstopanje od plana: Na podlagi izdelane projektno tehnične dokumentacije za namestitev dodatnih e-polnilnic na Darsovih objektih je bil predviden tudi začetek izvedbe postopkov namestitve, vendar je analiza stanja voznega parka električnih vozil in porabe energije polnjenja pokazala, da obstoječe kapacitete polnjenja še zadostujejo, zato je namestitev dodatnih e-polnilnic smiselno usklajevati z dinamiko povečevanja števila električnih vozil. Glede na navedeno, planirana sredstva niso bila izkoriščena.*

*Družba DARS načrtuje tudi sodelovanje z relevantnimi deležniki pri vzpostavitvi vozlišč v okolju trajnostne mobilnosti na območju avtocestnega omrežja. Za nekatere potencialne lokacije namerava družba DARS pridobiti projektno dokumentacijo v skladu s predpisi o izdelavi projektno tehnične dokumentacije (IZP, DGD, PZI). Zaradi potrebnosti predhodnih preveritev in usklajevanj, postopki pridobitve navedene dokumentacije še niso bili izvedeni v obsegu, ki bi omogočal porabo planiranih sredstev.*

***Telekomunikacijska oprema v poslovnih prostorih družbe DARS***

V letu 2023 se je izvedla dobava in montaža 50 WiFi dostopnih točk v objektih družbe DARS. Dostopne točke (AP) omogočajo brezžični dostop terminalne opreme v komunikacijsko omrežje.

*Razlogi za odstopanje od plana: Zaključek gradnje nove stavbe DARS na Griču v Ljubljani se je prestavil na konec leta 2024. Posledično se je prestavila tudi dobava in montaža opreme ter vzpostavitev komunikacijskega vozlišča v leto 2024.*

***Sončne elektrarne na objektih družbe DARS***

Na podlagi projektne dokumentacije za izvedbo (PZI), je v februarju 2023 bil izveden razpis za oddajo JN, za izvedbo sončnih elektrarn na objektih družbe DARS: CP Dob, CP Log, ACB Ptuj, ACB Kozina in pokriti vkop Vipavski Križ. Z izbranim izvajalcem je bila 30. avgusta 2023 podpisana pogodba za izvedbo. Do zaključka leta 2023 so se izvedla pripravljalna dela za izvedbo.

*Razlogi za odstopanje od plana: V letu 2022 je bilo potrebno zaradi tehnične nezmožnosti izvedbe in ekonomske neupravičenosti po pripravljeni dokumentaciji za izvedbo (PZI) in pridobljenih soglasjih za priključitev pridobiti nova soglasja za priključitev po shemi »skupnostna samooskrba« in spremeniti ter dopolniti dokumentacijo za izvedbo (PZI) za objekte CP Dob, CP Log in ACB Ptuj. Soglasji za priključitev objektov CP Log in CP Dob sta bili pridobljeni v avgustu 2022, soglasje za priključitev objekta ACB Ptuj pa v oktobru 2022. Na podlagi prejetih soglasij za priključitev, se je dopolnila dokumentacija za izvedbo (PZI). V februarju 2023 je bil potrjen dopolnilni sklep o pričetku postopka oddaje JN in izveden razpis za oddajo JN. V letu 2023 so po podpisu pogodbe z izbranim izvajalcem bila izvedena pripravljalna dela. Izvedba gradbeno instalacijskih del in dokončanje del se izvede v letu 2024.*

**IT oprema**

***Aplikativna programska oprema***

V 2023 smo izvedli nadgradnjo sistema Janis (nove predloge dokumentov, integracije),  nadgradnjo sistema Zahtevki in uvedba modula Zahtevki Telekomunikacije,  nadgradnjo sistema nDMS (Škodni primeri, Mobilna dokumentacija),  nadgradnjo programske opreme za skeniranje dokumentacije mScan, nadgradnjo sistema PIS (razkontacija OS, obračun inženirskih storitev), nadgradnjo sistema GIS/DARSEN/PISGI (evidenca služnosti baznih postaj, dopolnitve pri generiranju dokumentov, prilagoditev uvozov podatkov), nadgradnjo sistema RDČ (nove pristopne kontrole, spremembe pri obračunu), nadgradnjo informacijskega sistema za spremljanje in analizo stanja ostale avtocestne infrastrukture, nadgradnjo informacijskega sistema za spremljanje stanja premostitvenih objektov, nadgradnjo sistema za obračun prejemkov iz delovnega razmerja in izven delovnega razmerja, nadgradnjo sistema BI s poročili za spremljanje stroškov in doseganje plana, nadgradnjo sistema HRM z modulom kadrovanja ter integracijo na spletno stran in integracija sistema HRM z novim plačnim sistemom, nadgradnjo sistema za poslovno obveščanje z rešitvijo za spremljanje in poročanje o realizaciji, nadgradnja sistema BCP DARS, nadgradnja IS KAŽIPOT kot dela C-ITS, nadgradnjo aplikacije za mobilne naprave Promet+ kot C-ITS naprave v avtu in Kažipot, nadgradnjo spletne strani www.promet.si kot dela storitev za uporabnike C-ITS, najem in prilagoditev prometnega zemljevida in podatkov o gostoti prometa (FCD), vzdrževanje in razvoj informacijskega sistema Dynamics NAV, vzdrževanje in razvoj sistema RDČ, razvoj sistema za evidenco in popis osnovnih sredstev InvOS, vzpostavili sistem Tagetik za spremljanje najemov po MSRP16, razvijali novi sistem DMS (projekt v teku, uvajanje modulov: Izhodna pošta, e-Seje, e-Likvidacija računov, e-Pogodbe in finančna zavarovanja) ter  pripravili in programsko podporo za izvedbo planiranja s podporo drsečega napovedovanja.

*Razlogi za odstopanje od plana: Postopki priprave in usklajevanja tehničnih specifikacij in razpisne dokumentacije za JN so se podaljšali. Nadgradnje v informacijskih sistemih se izvajajo v skladu z dodatnimi potrebami v poslovnih procesih, glede na zakonske zahteve in glede na prioritete nalog (zahtev).*

***Strojna oprema***

V 2023 smo pripravili arhitekturni načrt za vzpostavitev metro gruče med dvema lokacijama, pripravili razpis za nabavo dodatnih licenc Veeam in Vmware, pripravili razpis za nabavo delilnika prometa, izvedli »security hardening« nastavitev na sistemih, izvedli nakup računalniške strojne opreme, priprava razpis za diskovni sistem ter ga uvedli, postavili sistem avtomatiziranega monitoringa (izvedel se je posnetek obstoječega stanja), nakupili in menjali virtualizacijsko platformo MS Hyper-V z VMware vSphere.

*Razlogi za odstopanje od plana: Postopki priprave in usklajevanja tehničnih specifikacij in razpisne dokumentacije za JN so se podaljšali. Nadgradnje v informacijskih sistemih se izvajajo v skladu z dodatnimi potrebami v poslovnih procesih, glede na zakonske zahteve in glede na prioritete nalog (zahtev).*

**Splošno**

***Oprema (mobilni TK priključki)***

Izvajala se je nabava mobilnih telekomunikacijskih naprav in dodatne opreme z namenom nadomeščanja iztrošenih naprav in opremljanja novih zaposlenih sodelavcev. Praviloma se menjajo naprave, ki so starejše od treh let. V glavnini so bili nabavljeni mobilni telefoni in tablični računalniki s povezljivostjo v mobilno omrežje.

*Razlogi za odstopanje od plana: Nabava mobilnih TK priključkov poteka skladno z vsakokratnimi poslovnimi potrebami, pri čemer v letu 2023 ni bilo večjih nepredvidenih potreb in nižja realizacija je tudi posledica skrbnega ravnanja s sredstvi.*

***Vozila***

Glavnino realizacije predstavlja poslovni najem vozil z vključenimi vsemi stroški, vzdrževanje, popravila, zavarovanje, pnevmatike, registracija, nadomestna vozila in asistenco. Običajno se menjajo vozila po izteku petletnega najema. Nabavljeno je bilo tudi novo specialno vozilo kombi z vključeno predelavo za potrebe terenskega dela telekomunikacij.

***Najemnine***

Družba DARS za potrebe rednega poslovanja najema poslovne prostore, vključno s parkirnimi mesti, na Dunajski 7 in 5 v Ljubljani. V najemnini so vključeni vsi obratovalni stroški (ogrevanje, električna energija, voda, varovanje itd.).

***Pisarniška ter ostala oprema***

V letu 2023 smo za nabavo pisarniškega pohištva in ostale opreme sklenili dve pogodbi, ki sta bili sklenjeni po postopku JN pričetemu v letu 2022, na podlagi planirane vrednosti za leto 2023 za dobo 3 leta. Večji del porabe v letu 2023 predstavlja nabavo kovinskega pohištva za AC izpostavo Ptuj in nabavo stolov za nadzorni center.

*Razlogi za odstopanje od plana: Realizacija v letu 2023 je bila za nakup pisarniške in druge opreme nižja zaradi prerazporeditve oziroma zamika nabave določene pisarniške opreme iz pogodb iz leta 2023 na leto 2024. Zamik nabave oziroma porabe sredstev je posledica nekaterih načrtovanih in nedokončanih projektov obnov objektov, ki bodo realizirani v letu 2024.*

***Poslovni objekti, počitniški objekti in stanovanja***

V letu 2023 se je izvajal ter zaključeval projekt novogradnje počitniške enote na Rogli, za katerega se je v letu 2023 pridobivalo tudi GD. V začetku leta 2023 smo, na vloženo zahtevo za izdajo konec leta 2022 s strani UE Slovenske Konjice, prejeli zahtevo za dopolnitev, v kateri je UE Slovenske Konjice zahtevala sklenitev služnostne pogodbe z občino in še nekaj manjših dopolnitev. Po dopolnjeni zahtevi smo s strani UE Slovenske Konjice prejeli novo zahtevo za dopolnitev, v kateri so zahtevali predložitev novega mnenja občine Zreče. S strani občine je bilo na ZRSVN poslano zaprosilo za prehodno mnenje glede Odloka o OPPN za območje počitniških hiš na Rogli, in sicer glede odstopanj v barvi fasade, višini kolenčnega zidu in strešnih oknih. S strani občine so želeli preveriti ali bi bilo smiselno pristopiti k spremembam in dopolnitvam OPPN v smislu, da se primerno »prilagodi« oziroma predpiše barva fasade, ki omogoča tudi naravno nebarvano barvo lesa. Na podlagi majhnih prilagoditev projekta in novega mnenja občine je bilo v začetku leta 2024 izdano GD, ki je tudi že pravnomočno.

**Objekti**

***Poslovna stavba v Celju***

Izvedba projekta rekonstrukcija Poslovne stavbe DARS v Celju je večletni projekt, kateri se prične s pridobivanjem projektne dokumentacije za izvedbo preostalega dela stavbe. Vsled tega je potrebno uskladiti potrebe na nivoju družbe na eni strani in zmožnosti po morebitni spremembi prostorov.

*Razlogi za odstopanje od plana: V planu za leto 2023 je bila izvedba JN za svetovalni nadzor pri pripravi projektne dokumentacije za izvedbo del, kot tudi delna izdelava projektne dokumentacije. Zaradi usklajevanja obsega del pri naročilu za svetovalnega inženirja postopek JN ni bil pričet, zato v letu 2023 ni bilo realizacije na tem projektu.*

***Poslovna stavba DARS***

V letu 2023 so se končala gradbena dela na stavbi. Stavba je zaprta s stavbnim pohištvom. V izvajanju na stavbi so notranja zaključna dela – polaganje strojnih in elektro instalacij, postavljanje dvižnega poda in predelnih sten. V izvajanju je tudi komunalna zunanja ureditev in izgradnja vodnega zalogovnika (ribnika).

*Razlogi za odstopanje od plana: Zaradi geoloških problemov je bilo potrebno preprojektirati način temeljenja in zaščite gradbene jame, kar je povzročilo zamudo pri doseganju plana. Med samim izkopom je bila najdena tudi onesnažena zemljina, ki je bila označena kot nevarni odpadek. Sama organizacija izkopa in odvoza na uničenje je bila zahtevna in je bila še eden od faktorjev zamude pri gradnji. Vse to je razlog za odstopanje od prvotnega plana.*

***Celovita obnove ACB in izpostav***

V letu 2023 je bila dokončana izvedba PZI projektne dokumentacije in objava razpisa za rekonstrukcijo ACB Postojna skupaj z izpostavo Vipava in Logatec ter enoto Senožeče. Objavljen je bil JR za izbor projektanta za pripravo projektne dokumentacije obnove in razširitve CP in izpostave Dob. Dokončana je bila obnova in dozidava poslovne stavbe, novogradnje nadstrešnic ter postavitev novega silosa za sol v izpostavi Ptuj. V ACB Murska Sobota je bil izveden asfaltni plato za postavitev šotora ter postavljen novi šotor za skladiščenje posipnih materialov.

***Celovite obnove CP***

V letu 2023 so se začele izvajati celovite obnove nekdanjih CP (zdaj sedeži lokalnih centrov cestninskega nadzora) z ureditvijo zunanjih površin (Krško z izpostavo Drnovo, Tepanje in Videž.

Objavljen je bil JR za izbor projektanta za pripravo projektne dokumentacije obnove in razširitve CP in izpostave Dob.

***Manjša investicijska vzdrževalna dela v ACB izpostavah***

Izvedena so bila razna redna vzdrževalna dela v avtocestnih bazah in izpostavah. Pripravljene so tudi podlage za izvedbo večjih sanacij na avtocestnih bazah. Prav tako je bila izvedena zamenjava silosa v ACB Ljubljana, Izpostavi Dob.

# Stroški financiranja

Stroški financiranja (gre za obračunane obresti od najetih dolgoročnih posojil za financiranje investicij, ki do predaje avtocestnega odseka v promet povečujejo nabavno vrednost investicije) so v letu 2023 znašali 3.253.618 evrov.

# Obveznosti iz zadolževanja (vračilo glavnice in plačilo obresti)

Obveznosti iz zadolževanja (plačilo rednih obresti, odplačilo glavnice) so v letu 2023 dosegle vrednost 164.463.807 evrov.

Od skupnih obveznosti iz zadolževanja je bilo:

* 129.933.198 evrov za odplačilo glavnic in
* 31.276.990 evrov za plačilo rednih obresti (gre za posojila za financiranje avtocestnih odsekov, ki so že bili predani v promet).

# Nadomestilo za opravljanje naročila

Na podlagi 4. člena ZDARS-1 in pogodbe o izvajanju naročila družba DARS opravlja naloge, povezane s prostorskim načrtovanjem in umeščanjem avtocest v prostor ter pridobivanjem nepremičnin za potrebe gradnje avtocest. Te naloge družba DARS opravlja v imenu in za račun RS ter za opravljene storitve evidentira terjatve do RS. Sredstva za te naloge se v skladu z 10. členom ZDARS-1 zagotavljajo v proračunu RS. V letu 2012 sta RS in družba DARS sklenila Pogodbo o izvajanju naročila na podlagi 4. člena ZDARS-1, s katero sta pogodbeni stranki uredila medsebojna razmerja v zvezi z naročilom za opravljanje teh nalog in se dogovorila, da obseg naročila določita za vsako koledarsko leto posebej z letno izvedbeno pogodbo. V skladu s pogodbo o izvajanju naročila se opravljene naloge plačujejo iz vplačanih sredstev na namenski proračunski postavki iz naslova nadomestila za stavbno pravico, ki ga plačuje družba DARS. Po ZDARS-1 se je brezplačna stavbna pravica za zemljišča pod avtocestnim telesom s sprejetjem ZUJFa (31. 5. 2012) spremenila v odplačno stavbno pravico za obdobje 50 let.

V decembru 2022 je bila med RS in družbo DARS sklenjena letna izvedbena pogodba, ki je podrobneje urejala medsebojna razmerja v letu 2023. V izvedbeni pogodbi za leto 2023 so v okviru načrtov razvoja in gradnje avtocest bili opredeljeni vsebina, obseg in predvidena skupna vrednost naročila ter višina in dinamika plačila letne obveznosti družbe DARS iz naslova nadomestila za stavbno pravico. Ob upoštevanju vrednosti naročila za leto 2023 se je odmerilo nadomestilo za stavbno pravico v višini 13.377.031 evrov (z DDV). Dne 27. 10. 2023 je bil sklenjen Dodatek št. 1, s katerim je bilo ugotovljeno, da bodo zaradi višje realizacije na nekaterih odsekih v okviru pridobivanja nepremičnin stroški za izvedbo naloge presegli višino sredstev, vplačanih na namenski proračunski postavki iz naslova nadomestila za stavbno pravico, predvideno v Izvedbeni pogodbi za leto 2023, zaradi česar je treba spremeniti ocenjene vrednosti posameznih nalog v okviru pridobivanja nepremičnin, navedene v Izvedbeni pogodbi za leto 2023, in povečati višino nadomestila za stavbno pravico, ki se vplača v letu 2023. Na podlagi navedene ugotovitve se je znesek nadomestila za stavbno pravico z Dodatkom št. 1 povečal na znesek 17.576.031 evrov (z DDV).

Pregled odplačevanja obveznosti iz nadomestila za stavbno pravico:

| **Odplačilo obveznosti NSP skozi vsakoletno Pogodbo po 4. členu ZDARS-1** | **Letni pogodbeni znesek brez DDV** | **DDV** | **Preostanek vrednosti NSP brez DDV** | **Letni pogodbeni znesek z DDV** | **Preostanek vrednosti NSP z DDV** |
| --- | --- | --- | --- | --- | --- |
| **Nadomestilo za stavbo pravico (začetno stanje)** |  |  | **190.760.000** |  | **232.458.795** |
| Letna izvedbena pogodba 2012 | 5.126.170 | 1.025.234 | 185.633.830 | 6.151.404 | 226.307.391 |
| Letna izvedbena pogodba 2013 | 8.294.077 | 1.658.815 | 177.339.753 | 9.952.892 | 216.354.499 |
| Letna izvedbena pogodba 2014 | 19.846.511 | 4.366.232 | 157.493.242 | 24.212.743 | 192.141.756 |
| Letna izvedbena pogodba 2015 | 15.684.385 | 3.450.565 | 141.808.857 | 19.134.950 | 173.006.806 |
| Letna izvedbena pogodba 2016 | 11.629.115 | 2.558.405 | 130.179.742 | 14.187.520 | 158.819.286 |
| Letna izvedbena pogodba 2017 | 5.737.705 | 1.262.295 | 124.442.038 | 7.000.000 | 151.819.286 |
| Letna izvedbena pogodba 2018 | 18.606.557 | 4.093.443 | 105.835.480 | 22.700.000 | 129.119.286 |
| Letna izvedbena pogodba 2019 | 14.669.335 | 3.227.254 | 91.166.146 | 17.896.588 | 111.222.698 |
| Letna izvedbena pogodba 2020 | 16.790.924 | 3.694.003 | 74.375.221 | 20.484.928 | 90.737.770 |
| Letna izvedbena pogodba 2021 | 13.114.754 | 2.885.246 | 61.260.467 | 16.000.000 | 74.737.770 |
| Letna izvedbena pogodba 2022 | 17.200.948 | 3.784.209 | 44.059.519 | 20.985.157 | 53.752.613 |
| Letna izvedbena pogodba 2023 | 14.406.583 | 3.169.448 | **29.652.936** | 17.576.031 | **36.176.582** |
| **SKUPAJ** | **161.107.064** | **35.175.150** |   | **196.282.213** |   |

Stroški za opravljene naloge po 4. členu ZDARS-1, ki nastanejo iz odnosa do tretjih oseb, v celoti bremenijo RS in jih družba DARS prefakturira RS. V skladu s pogodbo se naročniku RS v posameznem letu predloži eden ali več računov, ki se nanašajo na katerikoli del obdobja od 1. januarja do 31. decembra, vendar največ v višini sredstev, vplačanih na namenski proračunski postavki iz naslova nadomestila za stavbno pravico. Družba DARS je za opravljene naloge, opredeljene v letni izvedbeni pogodbi, upravičena do plačila storitev po dogovorjeni urni postavki, kar predstavlja prihodke družbe iz dejavnosti v imenu in za račun RS.

# Pregled virov za financiranje

## Pregled virov za financiranje investicij družbe DARS v letu 2023

Financiranje investicij v imenu in za račun družbe DARS se je v letu 2023 zagotavljalo iz lastnih virov (cestnina), evropskih sredstev, sredstev iz proračuna RS in zadolževanja.

|  |  |
| --- | --- |
| **Investicije v imenu in za račun družbe DARS** | **Način financiranja** |
| **Lastna sredstva\*** | **Evropska sredstva** | **Zadolževanje na podlagi zakona (Uradni list RS, št. 55/08)** | **Zadolževanje preko EFSI - EIB X** | **Skupaj** |
|
| Projektna dokumentacija\*\* | 2.474.790 | 2.708.568 | 0 | 0 | 5.183.358 |
| Predviden pričetek gradnje v letu 2023 (odseki, za katere je bil vletu 2023 načrtovan začetek gradnje) | 2.260.312 | 0 | 0 | 0 | 2.260.312 |
| Predviden pričetek gradnje po 2023 (odseki za katere se je v letu 2022 pripravljala projektna dokumentacija) | 59.019 | 0 | 0 | 0 | 59.019 |
| Nadaljevanje gradnje | 42.378.417 | 793.536 | 100.169 | 15.783.592 | 59.055.714 |
| Zaključna dela na avtocestah predanih prometu do vključno 2022 | 2.175.522 | 0 | 0 | 0 | 2.175.522 |
| Ostale postavke | 8.063.714 | 0 | 0 | 0 | 8.063.714 |
| Obnavljanje in naložbe v obstoječe AC | 103.117.808 | 3.508.688 | 0 | 0 | 106.626.496 |
| Investicije na področju upravljanja, vzdrževanja in cestninjenja | 32.327.484 | 0 | 0 | 0 | 32.327.484 |
| **Skupaj investicije v imenu in za račun družbe DARS** | **192.857.066** | **7.010.792** | **100.169** | **15.783.592** | **215.751.619** |

\* V Rebalansu poslovnega načrta za leto 2023 je bilo predvideno novo namensko zadolževanje za 43,9 milijona evrov, od tega 29,3 milijona evrov za investicije na projektu 3. razvojna os (zakon o poroštvu za dva odseka 3. razvojne osi je bil sprejet decembra 2019, za druga dva odseka pa v aprilu 2022). Za zagotavljanje nemotene izvedbe aktivnosti, realizacije ključnih investicij, so se do izvedbe namenskega zadolževanja prerazporedila finančna sredstva iz lastnih sredstev družbe oziroma prostega denarnega toka in presežnih denarnih sredstev.

\*\* Na odseku 3. razvojna os jug projektiranje so med viri Evropska sredstva prikazana tudi sredstva iz proračuna RS v višini 466.124,99 evra.

Spodaj pregled izvedenih del, ki so bila financirana iz prejetih evropskih sredstev.

|  |  |  |  |
| --- | --- | --- | --- |
| **Investicije v imenu in za račun družbe DARS** | **Projekt** | **Fakturirana realizacija po letih**(znesek realizacije, ki je bil financiran iz evropskih sredstev) | **Prejeta evropska sredstva** |
| **2020** | **2021** | **2022** | **2023** |
| Projektna dokumentacija | ESRR 3. razvojna os SEVER | 0 | 0 | 306.662 | 377.943 | 684.606 |
| ESRR 3. razvojna os JUG | 0 | 0 | 32.287 | 1.864.500 | 1.896.787 |
| Nadaljevanje gradnje | CEF projekti: predor Karavanke | 0 | 0 | 642.526 | 675.470 | 1.317.996 |
| Obnavljanje in naložbe v obstoječe AC | CEF projekti: ESO-ITS; C-Roads | 0 | 0 | 0 | 0 | 0 |
| CEF projekti: ESO-ITS; CRO 3  | 0 | 0 | 114.392 | 0 | 114.392 |
| CEF projekti: ESO-ITS; C-Roads 2 | 0 | 0 | 57.733 | 99.005 | 156.738 |
| NOO | 292.225 | 285.250 | 1.109.660 | 3.409.683 | 5.096.819 |
| **Skupaj priliv evropskih sredstev v letu 2023** | **292.225** | **285.250** | **2.263.261** | **6.426.601** | **9.267.337** |
| Projektna dokumentacija | ESRR 3. razvojna os JUG **(proračun)** | 0 | 0 | 8.072 | 466.125 | 474.197 |
| Nadaljevanje gradnje | CEF 2 Serminska vpadnica **(priliv EU sredstev v letu 2022)** | 0 | 0 | 119.257 | 118.066 | 237.323 |
| **Skupaj evropska sredstva** | **292.225** | **285.250** | **2.390.589** | **7.010.792** | **9.978.857** |

Družba DARS je v letu 2023 prejela skupaj 9.267.336,80 evra evropskih nepovratnih sredstev za dela, izvedena v letih od 2020 do 2023. Sredstva Instrumenta za povezovanje Evrope smo prejeli za projekt gradnje cestnega predora Karavanke v višini 1.317.995,87 evra in za projekte na področju čezmejnega sodelovanja in harmonizacije aplikacij ITS 271.129,60 evra. Iz sredstev Mehanizma za okrevanje in odpornost smo prejeli 5.096.818,76 evra za projekt digitalizacije AC omrežja v RS. V okviru programa izvajanja Evropske kohezijske politike za obdobje 2014–2020 smo prejeli 2.581.392,57 evra sredstev sklada za regionalni razvoj.

Med sofinanciranimi projekti je tudi Serminska vpadnica, za katero smo v letu 2022 prejeli predplačilo EU sredstev, realizacija pa je oziroma bo v letih od 2022 do 2026. V letu 2023 je bilo realiziranih 236.132,78 evra upravičenih stroškov, kar pomeni 118.066,39 evra EU sredstev.

## Pregled virov za izvedbo nalog na osnovi 4. člena ZDARS-1

Na osnovi 4. člena ZDARS-1 družba DARS v imenu in za račun RS opravlja tudi naloge povezane s pripravo prostorske dokumentacije in umeščanjem avtocest v prostor ter pridobivanjem nepremičnin, potrebnih za gradnjo avtocest. Sredstva za te naloge se v skladu z 10. členom ZDARS-1 zagotavljajo v proračunu RS.

V preglednici so prikazani viri sredstev za financiranje nalog po 4. členu ZDARS-1 v letu 2023.



\* V tem primeru gre za vrednost izstavljenih računov MZI za opravljene naloge po 4. členu ZDARS-1.

# Zaključne ugotovitve

Načrt izvajanja koncesije za leto 2023 je bil pripravljen na podlagi 9.a člena ZDARS-1 in dodatka 3 h koncesijski pogodbi za upravljanje in vzdrževanje avtocest v RS. Vključuje investicije, ki jih je družba DARS v letu 2023 izvajala v svojem imenu in za svoj račun. MZI je k Načrtu izvajanja koncesije za leto 2023 izdalo soglasje dne 19. 5. 2023. MZI je izdalo soglasje k Rebalansu načrta izvajanja koncesije za leto 2023.

Celoten obseg načrtovanih investicij, ki jih je družba DARS v letu 2023 izvajala v svojem imenu in za račun družbe DARS, je znašal 272,6 milijona evrov. Realizirano je bilo 215,75 milijona evrov, kar predstavlja 79 % realizacijo načrtovanih vrednosti. Podrobni podatki so razvidni iz spodnje tabele.

| Zap. št. | Investicije v imenu in za račun družbe DARS | Rebalans poslovnega načrta2023 | Realizacija 2023 | Indeks realizacija/ rebalans poslovnega načrta |
| --- | --- | --- | --- | --- |
| 1. | Projektna dokumentacija | 12.962.000 | 5.183.358 | 40 |
| 2. | Predviden pričetek gradnje v letu 2023 (odseki, za katere je bil vletu 2023 načrtovan začetek gradnje) | 3.657.000 | 2.260.312 | 62 |
| 3. | Predviden pričetek gradnje po 2023 (odseki za katere se je v letu 2022 pripravljala projektna dokumentacija) | 355.000 | 59.019 | 17 |
| 4. | Nadaljevanje gradnje | 59.617.000 | 59.055.714 | 99 |
| 5. | Zaključna dela na avtocestah predanih prometu do vključno 2022 | 3.408.200 | 2.175.522 | 64 |
| 6. | Ostale postavke | 9.559.600 | 8.063.714 | 84 |
| 7. | Obnavljanje in naložbe v obstoječe AC | 122.068.300 | 106.626.496 | 87 |
| 8. | Investicije na področju upravljanja, vzdrževanja in cestninjenja | 60.991.800 | 32.327.484 | 53 |
| **Skupaj investicije v imenu in za račun družbe DARS** | **272.618.901** | **215.751.619** | **79** |

Na podlagi 4. člena ZDARS-1 družba DARS opravlja posle v imenu in za račun države, ki jih v poslovnih knjigah izkazuje kot posle za tuj račun. Gre za naloge prostorskega načrtovanja in umeščanja avtocest v prostor ter pridobivanja nepremičnin za potrebe gradnje avtocest, ki jih družba opravlja skladno s pogodbo o izvajanju naročila. Za opravljene posle družba DARS evidentira terjatve do RS. Sredstva za te posle se v skladu z 10. členom ZDARS-1 zagotavljajo v proračunu RS. Obseg naročila za leto 2023 je bil določen s Pogodbo o izvajanju naročila na podlagi 4. člena ZDARS-1 št. 2430-12-100023 s Prilogo I, z Letno izvedbeno pogodbo za izvajanje naročila na podlagi 4. člena ZDARS-1 (Izvedbena pogodba za leto 2023) št. 2430-22-100080 (št. DARS 1621/2022) in Dodatkom št. 1 k Letni izvedbeni pogodbi za izvajanje naročila na podlagi 4. člena ZDARS-1 za leto 2023 št. 2430-22-100080 (št. DARS 1064/2023).

 V letu 2023 so bile izvedene naloge prostorskega načrtovanja in umeščanja avtocest v prostor v vrednosti 2.304.814 evrov ter naloge pridobivanja nepremičnin v vrednosti 15.066.744 evrov.

| Zap. št. | Investicije v imenu in za račun RS | Rebalans 2023 | Realizacija 2023 | Indeks realizacija/ rebalans |
| --- | --- | --- | --- | --- |
| 1. | Prostorsko načrtovanje in umeščanje avtocest v prostor | 3.267.731 | 2.304.814 | 71 |
| 2. | Pridobivanje nepremičnin | 13.921.500 | 15.066.744 | 108 |
| **Skupaj investicije v imenu in za račun RS** | **17.189.231** | **17.371.558** | **101** |

Realizacija Načrta izvajanja koncesije za leto 2023, katera je bila dosežena v višini 79 %, bi lahko bila še višja, če izvajanja aktivnosti ne bi oteževali omejitveni objektivni dejavniki oziroma tveganja, ki so vplivala na takšno realizacijo, to se nanaša predvsem na:

* dolgotrajni postopek izdaje sklepa MOPE, da za gradnjo sklopa A na 2. odseku 3. razvojne osi sever ni potrebno izvesti presoje vplivov na okolje in spremeniti OVS;
* dolgotrajni postopki pridobivanja mnenj, še posebno mnenj DRSV na celotni 3. razvojni osi sever;
* težave pri pridobivanju soglasij lastnikov zemljišč za GGH raziskave in odkupih zemljišč, posledično nezmožnost izvedbe raziskav ter zamik izdelave PZI dokumentacije, recenzij in revizij;
* dolgotrajno pridobivanje gradbenih dovoljenj in dolgotrajni postopki reševanja tožb zoper izdana gradbena dovoljenja na upravnem sodišču in posledično zaradi nepridobljenih pravnomočnih gradbenih dovoljenj nezmožnost nadaljevanja postopkov izbora izvajalca za gradnjo;
* zamike pri podpisu pogodb in s tem zamike pričetkov del (revizije v postopku JN, dopolnjevanje dokumentacije, ponovitve postopkov …).

Osnova za pripravo plana aktivnosti prostorskega načrtovanja in umeščanja avtocest v prostor v letu 2023 so bili terminski plani postopkov priprave DPN, ki jih je pripravil DzPG na MNVP, ki vodi te postopke. Naloga družbe DARS v teh postopkih je, da zagotavlja vso projektno, prostorsko, okoljsko, prometno, investicijsko in drugo dokumentacijo, ki je potrebna za pripravo DPN.

Do odstopanj v terminskih planih prihaja predvsem zaradi nerešenih sistemskih in metodoloških vprašanj, nespoštovanja zakonskih rokov s strani NUP, dolgotrajnega usklajevanja z varstvenimi ministrstvi v postopku načrtovanja optimalnih rešitev, dolgotrajnega usklajevanja z lokalno skupnostjo ter dolgotrajnega potrjevanja ŠV/PIZ. V letu 2023 je v postopkih priprave DPN za 3. razvojno os sever glavnina zamud nastala kot posledica poplavnega dogodka v avgustu, zaradi česar so se bistveno upočasnili postopki izdelave in potrditve HHŠ. Vsako odstopanje od terminskih planov pomeni posledično tudi odstopanje v realizaciji.

Pri pridobivanju nepremičnin so razlogi odstopanja realizacije naslednji:

* v fazi planiranja odkupov nepremičnin še niso znane vse okoliščine, od katerih so odvisne aktivnosti za izvajanje odkupov nepremičnin;
* pred izvajanjem odkupov je namreč potrebno izvesti postopke JN za pridobitev pogodbenih geodetskih izvajalcev, izvajalcev odkupov, cenilcev zemljišč in občasno tudi izvedencev drugih strok. Ti postopki trajajo različno dolgo, včasih se v primerih dodatnih preveritev ponudb ali vloženih revizijskih postopkov, podpis pogodb z izvajalci podaljša tudi za več mesecev, kar vpliva na dinamiko črpanja planiranih sredstev;
* naslednja okoliščina, ki pomeni negotovost iz vidika pričetka izvajanja odkupov, je izvedba parcelacij (prenos lege gradbene parcele na teren), katere je potrebno predhodno izvesti in počakati na izdajo parcelacijskih odločb, ki so osnova za pridobitev podatkov o površinah, ki jih je potrebno odkupiti. Geodetske uprave v RS zelo različno dolgo časa potrebujejo od oddaje parcelacijskih elaboratov do izdaje parcelacijskih odločb. Na parcelacijske odločbe so dovoljene tudi pritožbe, zato se včasih zgodi, da se pritožbe rešujejo na drugi stopnji še nekaj dodatnih mesecev. Cenitev zemljišč in priprave pogodb oz. ponudb pa ni mogoče izvesti, dokler parcelacijske odločbe niso dokončne;
* razlog za odstopanja realizacije od planiranih sredstev so tudi določene negotovosti glede vrednosti nepremičnin. V fazi planiranja sredstev za odkupe namreč DARS še ne razpolaga s podatki o točnih površinah zemljišč, ki jih bo potrebno odkupiti, njihovi namenski rabi, višini odškodnin, ki izhajajo iz cenitev nepremičnin in drugih škod povezanih z nepremičnino (ekonomska škoda). Planirane ocene včasih zaradi naštetih razlogov tudi občutneje odstopajo od vrednosti, ki so ugotovljene v končnih cenitvah;
* zelo pomemben razlog za odstopanja, pa je tudi negotovost glede pripravljenosti lastnikov nepremičnin za sklenitev kupoprodajnih pogodb. Pri planiranju sredstev se izhaja iz predpostavke, da bodo sklenjene vse kupoprodajne pogodbe, za katere bodo lastnikom posredovane ponudbe za odkup njihovih nepremičnin, pod predpostavko, da so zagotovljena sredstva za odkup vseh nepremičnin, katerih odkup je planiran v določenem obdobju. V praksi pa se vedno zgodi, da vsaj nekaj lastnikov ne želi skleniti pogodbe in se postopki odkupa zavlečejo (pritožbe, odgovori nanje ….). V nekaterih primerih je potrebno vlagati zahteve za razlastitev. Zaradi tega je potrebno izpostaviti tudi terminsko negotovost glede izplačila odškodnine v razlastitvenih postopkih pred sodiščem, na potek katerih družba DARS nima vpliva. Od vložitve zahteve za razlastitev do nastopa finančnih posledic (izplačilo odškodnine) lahko v praksi traja od enega pa tudi do pet let.